title: Shakin maailmanmestaruusottelu 1927

text: Ensimmäinen ottelupeli alkoi 16. syyskuuta 1927 Buenos Airesissa. Capablanca aloitti valkeilla. Hän avasi e-sotilaalla, mikä oli epätavallista. Avaus oli ranskalaisen puolustuksen vaihtomuunnelma, joka on tunnettu tasapelimäisenä. Peli loppuikin yllätystulokseen; Alehin voitti Capablancan luovutettua 43. siirron jälkeen. Capablanca ei sen jälkeen enää avannut ottelussa e-sotilaalla. Toinen peli oli kuningatargambiittia, ja se päättyi tasan jo 19. siirrossa. Kolmannessa pelissä Capablanca oli taas valkoisilla ja tasoitti ottelun. Alehin käytti kuningatarintialaista puolustusta. Peli oli samalla viimeinen, jossa käytettiin jotain muuta kuin kuningatargambiittia. Ottelu jatkui kolmella toiminnantäytteisellä tasapeliin päättyneellä pelillä. Seitsemännessä pelissä Alehin hätiköi hyökkäyksessään ja Capablanca onnistui saamaan etua. Peli pelkistyi torniloppupeliin, jossa valkealla oli ylivoimainen asema. Alehin luovutti 36:nnessa siirrossa, ja Capablanca siirtyi johtoon pistein 2–1. Ottelu jatkui taas kolmella tasapelillä. Yhdestoista peli huipentui tilanteeseen, jossa molemmilla pelaajilla oli lopulta kaksi kuningatarta laudalla. Asema oli silti Alehinin selvä voitto, ja hän tasoittikin ottelun pisteisiin 2–2. Tappio näkyi maailmanmestarin otteissa seuraavassa pelissä, kun Alehin vangitsi mustan tornin keskellä lautaa ja Capablanca joutui luovuttamaan. Alehin johti nyt ottelua 3–2. Pelaajat jatkoivat ottelua entistä varovaisemmin, ja kahdeksan seuraavaa peliä päättyi tasan. Capablanca yritti useasti ehdottaa ottelun keskeyttämistä ja sopimista useiden tasapelien takia, mutta päästyään johtoon Alehin ei enää suostunut keskeyttämään. 21:nnessa pelissä Capablanca yritti voittoa väkisin, mutta Alehin kumosi hänen pelitapansa tyylikkäästi ja voitti pelin. Seuraavassa pelissä Alehin sai neljän sotilaan korvauksen ratsustaan, mutta Capablanca taisteli silti itselleen tasapelin. Myös pelit 23–28 päättyivät tasan pelaajien voittoyrityksistä huolimatta. Capablanca kavensi tilanteen 4–3:een Alehinin erehdyttyä loppupelissä. Kaksi seuraavaa peliä päättyivät taas tasan. 32:nnessa pelissä Alehin jätti kuninkaansa keskustaan ja aloitti sotilashyökkäyksen kuningassivustan sotilaillaan. Capablanca joutui uhraamaan sotilaan puolustautuakseen, minkä Alehin käytti armotta hyväksi. Alehin saavutti jo viidennen voittonsa. Seuraavassa pelissä päädyttiin aikaiseen tasapeliin. 34:nnessa pelissä Alehin jäi sotilaan voitolle, mitä hän pyrki käyttämään hyväksi. Peli kesti 82 siirtoa, kunnes Capablanca luovutti. Alehin saavutti kuudennen voittonsa ja nousi maailmanmestariksi. Hänelle pidettiin ottelun päättymisen ja maailmanmestaruuden voiton kunniaksi juhlat, joista entinen maailmanmestari Capablanca jäi kuitenkin pois, sillä pitkä ottelu oli riitaannuttanut Capablancan ja Alehinin. Alehinin voitto yllätti lähes koko shakkimaailman, sillä hän ei ollut ennen ottelua voittanut Capablancaa yhdessäkään pelissä. Ottelu oli lopulta pidempi kuin yksikään sitten Labourdonnaisin ja McDonnellin vuoden 1834 pelien jälkeen.


title: Best of Ballads & Blues

text: Best of Ballads & Blues on Poisonin kokoelma-albumi, joka julkaistiin 5. elokuuta 2003.


title: Permutaatioryhmä

text: Matematiikassa permutaatioryhmä on symmetrisen ryhmän aliryhmä. Sen alkiot ovat siten annetun joukon "X" permutaatioita ja laskutoimituksena on yhdistäminen. Tälle käytetään usein merkintää "Sym(M)".


title: Seinäjoen Uimarit

text: Seinäjoen Uimarit -58 on vuonna 1958 perustettu suomalainen uintiseura. Se on isännöinyt uinnin lyhyen radan SM-kilpailuja vuosina 1995 ja 2008. Seuran historian tunnetuin uimari on 1990-luvun alkupuolella arvokilpailuissa uinut Irene Turenius. Seuran puheenjohtajana toimii Harri Kätkänaho ja toiminnanjohtajana seuran 2000-luvun alkuvuosien paras uimari Sonja Kekola.


title: Redneck Rampage

text: Redneck Rampage on Xatrix Entertainmentin kehittämä ja Interplay Entertainmentin julkaisema ensimmäisen persoonan ammuntapeli. Peli julkaistiin MS-DOS:lle vuonna 1997 ja Mac OS:lle vuonna 1999.


title: Redneck Rampage

text: "Redneck Rampagesta" ja löytyy yhtäläisyyksiä "Duke Nukem 3D" -peliin: Molemmat käyttävät Build-pelimoottoria, grafiikka on lähes samanlainen ja vihollisilla lähes samat aseet: Esimerkiksi ”Pig Copilla” ja lihavalla maanviljelijällä on aseena haulikko.


title: Antti Hyvärinen (judoka)

text: Antti Tapani Hyvärinen (s. 26. marraskuuta 1960 Kangasala) on suomalainen judoka.


title: Antti Hyvärinen (judoka)

text: Hyvärinen edusti Suomea Los Angelesin 1984 olympialaisissa sarjassa alle 71 kg mutta hävisi 1. kierroksen ottelunsa ipponilla Länsi-Saksan Stefan Stranzille eikä päässyt jatkoon. Hän otteli kisoissa umpisuoli tulehtuneena. Hän voitti Suomen mestaruuden vuosina 1980 ja 1982–1985 sarjassa alle 71 kg sekä vuonna 1986 alle 78-kiloisten sarjassa. Seurojensa Fusegin ja Tampereen Judon riveissä hän voitti myös useita joukkuemestaruuksia.


title: Klaani (televisiosarja)

text: Klaani ("The Tribe") on post-apocalyptinen uusiseelantilainen nuorten televisiosarja, jota tehtiin viisi tuotantokautta vuosina 1999–2003. Sarjan loivat Raymond Thompson ja Harry Duffin, ja sen tuotti Cloud 9 -tuotantoyhtiö.


title: Klaani (televisiosarja)

text: Sarja sijoittuu kuvitteelliseen lähitulevaisuuteen lasten ja nuorten asuttamaan kaupunkiin ja sen ympäristöön, josta aikuiset ovat tyystin kadonneet aikuisikäisiin kohdistuvan tappavan viruksen vuoksi. Eloonjääneet nuoret joutuvat ilman aikuisten opastusta ja neuvoja luomaan oman uuden maailman, jossa he voivat elää. Selviytyäkseen nuoret ovat muodostaneet klaaneja, joilla on omat nimet sekä koodit niin pukeutumiseen kuin aatteisiin. Sarja keskittyy lähinnä "Ostarin rotat" -klaaniin.


title: Klaani (televisiosarja)

text: Sarja sai spin-off-jatko-osan nimeltä "The New Tomorrow", jossa käytettiin "Klaanin" kuudennelle tuotantokaudelle suunniteltuja juonikuvioita. "Klaani"-sarjan varsinaista tarinaa jatkaa myös sarja kirjoja, joista ensimmäinen on A. J. Pennin "The Tribe: A New World". "Klaanista" on lisäksi suunnitteilla elokuva.


title: InnerWorldAudio

text:
InnerWorldAudio on vuonna 2007 perustettu äänentoiston ja musiikinkuuntelun harrastajille tarkoitettu erikoislehti.
Lehti ilmestyy paperiversion lisäksi ilmaiseksi PDF-tiedostona.


title: Hugo Sperrle

text: Hugo Sperrle (7. helmikuuta 1885 Ludwigsburg, Baden-Württemberg, Saksa – 2. huhtikuuta 1953 München, Baijeri, Saksa) oli Saksan ilmavoimien Luftwaffen sotamarsalkka toisen maailmansodan aikana. Sperrle komensi saksalaista Kondorilegioonaa Espanjan sisällissodassa 1936–1937.


title: Hugo Sperrle

text: Sperrle syntyi panimonomistajan perheeseen 1885. Hän värväytyi Saksan keisarikunnan armeijaan upseerioppilaana 1903, ja hänet ylennettiin vänrikiksi seuraavan vuoden helmikuussa. Lokakuussa hänestä tuli luutnantti. Hän palveli 126. jalkaväkirykmentissä, kunnes hän sai lokakuussa 1913 siirron sotakorkeakoulun lentokurssille. Hänestä tuli vasta perustettujen ilmavoimien ensimmäisiä upseereja.


title: Hugo Sperrle

text: Ensimmäisen maailmansodan syttyessä Sperrle oli yliluutnantti. Sodan alussa hän lensi tiedustelukoneilla, ja joulukuussa 1915 hänestä tuli 42. kenttälentopataljoonan komentaja. Helmikuussa 1916 hän joutui tekemään pakkolaskun, jossa hän loukkaantui. Kahden sairaalakuukauden hän palasi palvelukseen ja vietti sodan loppuajan eri lentoyksiköiden komentajana. Juuri ennen sodan loppumista hänestä tuli Kölnin lentotiedustelukoulun johtaja.


title: Hugo Sperrle

text: Sperrle jäi palvelemaan Versailles’n rauhansopimuksen mukaisesti kutistettuun armeijaan. Ilmavoimien lakkauttamisen jälkeen hän palveli komentajana maavoimien pienissä lento-osastoissa. Hän osallistui myös oikeistolaisten Freikorps-joukkojen toimintaan sodan jälkeen. Kun Hermann Göring perusti Luftwaffen uudestaan 1934, everstiksi ylennyt Sperrle liittyi siihen. Hänen uransa oli natsivallan aikana nousujohteista, ja hän yleni ilmavoimien kenraalimajuriksi 1935.


title: Hugo Sperrle

text: Espanjan sisällissota syttyi 1936. Kenraali Francisco Francon johtamat kansallismieliset kapinoivat vasemmistojohtoista vapailla vaaleilla valittua tasavaltaa vastaan. Adolf Hitler halusi auttaa Francoa ja lähetti vapaaehtoisista kootun Kondorilegioonan taistelemaan Espanjaan Francon joukkojen puolelle. Sperrle toimi saksalaisten joukkojen komentajana.


title: Hugo Sperrle

text: Legioonan ensimmäiset yksiköt saapuivat maahan elokuussa, ja vuoden lopulla siihen kuului sata lentokonetta ja yli 5 000 miestä. Ensimmäiset koneet olivat vanhentuneita, mutta Sperrle vaati uudempaa kalustoa. Hänelle lähetettiinkin Heinkel He 111 ja Junkers Ju 87 Stuka -pommikoneita ja Messerschmitt Bf 109 -hävittäjiä. Sodan aikana Kondorilegioonassa palveli noin 19 000 saksalaista. Näin Saksan uusi armeija keräsi taistelukokemusta ja sai kokeilla taktiikoita, jotka myöhemmin toimivat salamasodassa. Kondorilegioona syyllistyi sotarikokseen, kun se 26. huhtikuuta 1937 pommitti siviilikohdetta, tasavaltalaisten alueella sijainnutta pientä Guernican kaupunkia.


title: Hugo Sperrle

text: Franco voitti sodan pitkälti saksalaisten ja italialaisten joukkojen tuella 1937. Sperrlen joukot palasivat kotimaahansa sankareina. Sperrle ylennettiin täydeksi ilmavoimien kenraaliksi () marraskuussa 1937


title: Hugo Sperrle

text: Sota syttyi Saksan hyökättyä Puolaan 1. syyskuuta 1939. Sperrle toimi tuolloin länteen sijoitetun 3. ilma-armeijan komentajana (). Vuodesta 1940 hän oli Luftwaffen toiminnasta lännessä vastaava komentaja. Ranskan valtauksen jälkeen Sperrle ylennettiin sotamarsalkaksi.


title: Hugo Sperrle

text: Kun taistelu Britanniasta käynnistyi kesällä 1940, Sperrle vastusti valtakunnanmarsalkka Göringin päätöstä siirtyä pommittamaan kaupunkeja lentokenttien ja muiden ilmapuolustuskohteiden sijasta. Hänen mukaansa Britannian Kuninkaalliset ilmavoimat pystyisivät korvaamaan tappionsa heti, kun niille annettaisiin mahdollisuus. Göring ei välittänyt varoituksesta, joten historia todisti Sperrlen olleen oikeassa.


title: Hugo Sperrle

text: Sperrle toimi lännen ilmajoukkojen komentajana aina Normandian maihinnousuun saakka. Keväällä 1944 ennen maihinnousua Ranskan vastarintaliike teki saksalaisia vastaan useita pieniä mutta häiritseviä iskuja. Sperrle antoi tuolloin niin sanotun Sperrle-käskyn, joka mahdollisti kovat vastatoimet vastarintaliikkeen partisaaneja ja tukijoita vastaan. Saksalaiset kostivat ranskalaispartisaanien vastatoimet usein myös summittaisesti ja julmasti iskujen tapahtuma-alueen siviiliväestöä vastaan. Ehkä kuuluisin näistä kostoiskuista suuntautui Oradour-sur-Glaneen.


title: Hugo Sperrle

text: Kun liittoutuneiden maihinnousujoukot rantautuivat Ranskaan kesäkuussa 1944, Sperrleä vaadittiin tekemään sata ilmaiskua vihollisen maihinnousujoukkoja vastaan. Lännestä oli kuitenkin siirretty kalustoa ja miehiä itärintamalle. Luftwaffe joutui taistelemaan vähällä materiaalilla ja miehistöllä vihollisen invaasio-osastoa vastaan. Sperrle ei kyennyt vastustamaan vihollisten ilmaoperaatioita eikä myöskään häiritsemään sen maajoukkoja. Elokuussa 1944 hänet siirrettiin odottamaan komentajuutta ilmavoimien Führer-reserviin. Hän ei saanut enää komentajuuksia sodan aikana.


title: Hugo Sperrle

text:
Sperrle ei ole toisen maailmansodan maineikkaampia kenraaleja. Hän noudatti saamiaan käskyjä kirjaimellisesti. Komentajana hän ei ollut erityisen kekseliäs ja uuttaluova, vaan mielikuvitukseton ja jäykkä. Hän oli Göringin tukija, kun tämä kävi kamppailua ilmavoimien komentajuudesta Erhard Milchiä vastaan. Tämä seikka auttoi häntä pysymään johdossa natsien hierarkiassa aina Normandian maihinnousuun saakka. Göringin lailla Sperrle nautti ylellisyydestä ja uhkapeleistä, ja hän valitsi itselleen aina hienoimmat asunnot. Hänen suurimmaksi sota-ansiokseen jäi Kondorilegioonan johtaminen Espanjan sisällissodassa.
Liittoutuneet vangitsivat Sperrlen, ja häntä syytettiin sotarikoksista Nürnbergin oikeudenkäynneissä. Hänet vapautettiin syytteistä ja hän pääsi vankilasta vuonna 1948. Sperrle kuoli 1953.


title: Kinda Kinks

text: Kinda Kinks on brittiläisen The Kinks -yhtyeen maaliskuussa 1965 julkaistu toinen studioalbumi. Se sisältää Britanniassa listaykköseksi nousseen hitin, ”Tired of Waiting for You”. Suurin osa albumin kappaleista äänitettiin helmikuussa 1965 kolmen päivän aikana. Se nousi Britanniassa listan kolmannelle sijalle.


title: Kinda Kinks

text: Yhdysvalloissa albumi julkaistiin elokuussa 1965 erilaisella kannella ja kappalelistalla varustettuna. Tästä versiosta puuttuivat kappaleet ”Tired of Waiting for You”, ”Naggin’ Woman” ja ”Come on Now”, ja niiden tilalla olivat singleinäkin ilmestyneet ”Set Me Free” ja ”Ev’rybody’s Gonna Be Happy”. "Kinda Kinks" saavutti Yhdysvalloissa listasijan 60. Yhdysvaltain-versiolta puuttuneet kappaleet ”Naggin’ Womania” lukuun ottamatta olivat ilmestyneet siellä maaliskuussa julkaistulla albumilla "Kinks-Size".


title: Kinda Kinks

text: Vuonna 1964 The Kinks oli saavuttanut ensimmäiset suuret hittinsä, ”You Really Got Me” ja ”All Day and All of the Night”. Kun yhtyeen viides single ”Tired of Waiting for You” nousi Britannian listaykköseksi, Kinks aloitti Australian-kiertueen, jonka aikana se soitti myös Hongkongissa ja Singaporessa.


title: Kinda Kinks

text: Yhtyeen kitaristi-laulaja sekä pääasiallinen lauluntekijä Ray Davies on kertonut, että hänellä on albumista ja sen tekemisestä huonot muistot. Levy-yhtiö Pye Records patisti Kinksin studioon juuri päättyneen Australian-kiertueen jälkeen helmikuussa 1965. Yhtye meni studioon suoraan lentoasemalta. Suurin osa albumin materiaalista nauhoitettiin 15.–17. helmikuuta 1965. Kappale ”Tired of Waiting for You” oli äänitetty jo elokuun lopulla 1964 ja kappaleet ”Don’t Ever Change”, ”Come on Now” ja ”Something Better Beginning” joulukuussa 1964. Kaikki kappaleet nauhoitettiin Pye Studiosissa Lontoossa, lukuun ottamatta kappaleeseen ”Tired of Waiting for You” tehtyä kitaran ylimääräistä päällekkäisäänitystä. Se nauhoitettiin 29. joulukuuta 1964 IBS Studiosissa, Lontoossa.


title: Kinda Kinks

text: Ray Davies on sittemmin arvostellut tuottaja Shel Talmyn työskentelyä. Daviesin mielestä "Kinda Kinksin" kappaleet olivat parempia kuin esikoisalbumilla "Kinks", mutta levyä ei tehty oikealla tavalla. Koko projekti oli hänen mukaansa aivan liian kiireinen. Lisäksi lauluosuuksien tuplaukset ovat Daviesin mielestä ”kauhistuttavia”.


title: Kinda Kinks

text: "Kinda Kinks" -albumilla Kinks alkoi pikkuhiljaa siirtyä pois alkuperäisistä rhythm and blues -juuristaan. Mukana on lisäksi beatmusiikkia, melankolista folkia ja Motown-vaikutteitakin. Albumi on esikoislevyä pehmeämpi, ja esimerkiksi Dave Daviesin riffipainotteinen kitaransoitto on vähemmän esillä. Ray Davies kirjoitti omat kappaleensa yksiössä Muswell Hillissä, jonne hän oli juuri muuttanut vaimonsa Rasa Daviesin kanssa.


title: Kinda Kinks

text: Ray Daviesia oli käsketty kirjoittamaan albumin materiaali itse, mutta lopulliselle levylle päätyi kaksi coveria. Tämä oli silti selkeä muutos, sillä yhtyeen esikoisalbumilla "Kinks" lainakappaleita oli ollut kaikkiaan yhdeksän.


title: Kinda Kinks

text: Ray ja Dave Davies ovat kirjoittaneet kappaleen ”Got My Feet on the Ground” yhdessä. Dave Daviesin laulaman kappaleen sanoitusta on sanottu pöyhkeileväksi. Se kertoo Daven elämäntyylistä, jossa hänellä itsevarmana henkilönä ei ollut ongelmia löytää seksiä, huumeita ja juhlia.


title: Kinda Kinks

text: Ray Davies oli kirjoittanut kappaleen ”Nothin’ in the World Can Stop Me Worryin’ ’Bout That Girl” jo useita vuosia aiemmin. Sitä on pidetty varhaisena merkkinä Daviesin aikuisemmasta laulunkirjoittamisesta. Kappaletta on verrattu Davey Grahamin ja Bert Janschin folk-materiaaliin. Vuonna 1998 Wes Anderson valitsi sen elokuvansa "Rushmore – akatemian älypää" soundtrackille.


title: Kinda Kinks

text: ”Tired of Waiting for You” äänitettiin alun perin esikoisalbumia varten, mutta tuottaja Shel Talmy halusi julkaista sen erillisenä singlenä. Dave Daviesin soittama kahden soinnun kitarariffi on samantyyppinen kuin yhtyeen kahdella edellisellä singlellä ”You Really Got Me” ja ”All Day and All of the Night”. Kappale on kuitenkin tempoltaan hitaampi ja se eroaa kahdesta edeltäjästään myös melankolisella tunnelmallaan. Yhtyeen rumpalin Mick Avoryn sijaan kappaleessa soittaa studiomuusikko Bobby Graham.Stanley: s. 23. ”Tired of Waiting for You” nousi Britanniassa listaykköseksi ja Yhdysvalloissa kuudenneksi, mikä on siellä yhtyeen paras sijoitus.


title: Kinda Kinks

text: Albumin B-puolen aloittaa alkujaan Martha & the Vandellasin levyttämä ”Dancing in the Street”. Se valittiin albumille yksinkertaisesti siksi, että Ray Davies oli kyseisen yhtyeen fani.


title: Kinda Kinks

text: ”Don’t Ever Change” esittelee Ray Daviesin romanttisen puolen. Se oli kirjoitettu The Honeycombs -yhtyeelle, jonka oli tarkoitus levyttää se Joe Meekin kanssa.Stanley: s. 9.


title: Kinda Kinks

text: Dave Davies laulaa kappaleen ”Come on Now”. Ray Davies kirjoitti sen marraskuussa 1964 kiertueella Skotlannissa sen jälkeen, kun oli kuullut tyttöystävänsä olevan raskaana. Rayn mukaan kappale on osoitettu suoraan kirjoittajalleen; ”Come on, ole mies”. Musiikillisesti kappale on suoraviivainen rock. Se oli julkaistu jo ennen itse albumia, ”Tired of Waiting for You” -singlen B-puolena.


title: Kinda Kinks

text: ”So Long” on folkia ja countrya yhdistelevä, Johnny Cash -tyylinen kappale. Daviesin sanoituksia on analysoitu samanaikaisesti optimistisiksi, katkeriksi ja lähes anteeksipyytäviksi. Jokainen kertosäe on sen sijaan hyvin uhmakas: "So long, so long, I’m better by myself... don’t need nobody else." Vaikka kappaletta ei pidetä musiikillisesti The Kinksin merkittävimpänä, on siinä kuitenkin nähty ensimmäisiä merkkejä Ray Daviesin myöhemmistä, tunnustuksellisista lauluista.


title: Kinda Kinks

text: ”You Shouldn’t Be Sad” edustaa beatmusiikkia, jonka soinnut vaihtelevat duurin ja mollin välillä. Ray Davies on antanut kappaleelle kritiikkiä. Kun hän lauloi päälaulua, ja Dave Davies, Pete Quaife ja Rasa Davies taustoja, Ray kuvitteli sen kuulostavan Martha & the Vandellasin ja Earl Van Dyken yhdistelmältä. Lopputulosta kuunnellessaan hän pettymyksekseen huomasi, että ”kuulostimmekin vain itseltämme”.


title: Kinda Kinks

text: Kappaleessa ”Something Better Beginning” on vaikutteita Phil Spectorin tuottamista kappaleista. Se kertoo pohjoislontoolaisella tanssilattialla syntyneestä romanssista. ”Something Better Beginning” oli ehdolla jopa singleksi, mutta yhtyeen managerit lopulta hylkäsivät ajatuksen. Sen sijaan kappaleen julkaisi singlenä The Honeycombs -yhtye.Stanley: s. 10.


title: Kinda Kinks

text: "Kinda Kinksin" Britannian-versio ilmestyi 5. maaliskuuta 1965. Pye Records julkaisi sen ainoastaan monoäänenlaadulla. Albumi nousi Record Retailer -listan sijalle kolme, ja se pysyi listalla kaikkiaan viisitoista viikkoa. Melody Makerin listalla "Kinda Kinks" ylsi niin ikään sijalle kolme ja New Musical Expressin listalla sijalle kaksi. Länsi-Saksassa albumin paras sijoitus oli kahdestoista.


title: Kinda Kinks

text: Yhdysvalloissa Reprise Records julkaisi "Kinda Kinksin" vasta 11. elokuuta 1965. Se ilmestyi niin mono- kuin stereoversiona, tosin stereoversion ääni oli todellisuudessa simuloitu. Albumi nousi yhdeksän viikon aikana Billboard 200 -listan sijalle 60. Cash Boxin listalla sijoitus oli 54:s ja Record Worldin vastaavalla 37:s. Yhdysvaltain-versio erosi Britannian-painoksesta myös kansikuvan ja sisällön osalta. Siltä puuttuivat kappaleet ”Naggin’ Woman”, ”Tired of Waiting for You” ja ”Come on Now”, jotka ensin mainittua lukuun ottamatta olivat ilmestyneet siellä jo maaliskuussa julkaistulla albumilla "Kinks-Size".


title: Kinda Kinks

text: Albumi ilmestyi alun perin vinyylilevynä. Sittemmin siitä julkaistiin myös C-kasettipainos. Ensimmäinen CD-versio ilmestyi vuonna 1986.


title: Kinda Kinks

text:
Allmusic: A-puoli
B-puoliA-puoli
B-puoli


title: Kinda Kinks

text: Muusikot


title: Marko Wahlman

text: Marko Jaakko Tapani Wahlman (s. 6. huhtikuuta 1969 Pori) on entinen suomalainen moukarinheittäjä ja moninkertainen arvokisakävijä. Urallaan häntä ovat valmentaneet Esa Wahlman ja Harri Huhtala. Aktiiviurallaan hän edusti Tampereen Pyrintöä. Wahlman on sijoittunut Suomen kaikkien aikojen moukaritilastossa viidenneksi vuonna 1995 heitetyllä tuloksella 78,70 metriä.


title: Jimmy Kimmel Live!

text: Jimmy Kimmel Live! on yhdysvaltalainen ABC-kanavalla esitettävä keskusteluohjelma. Ohjelmaa juontaa Jimmy Kimmel.


title: Jimmy Kimmel Live!

text: Ohjelmaa on esitetty Suomessa JIM-kanavalla ajalla 1. syyskuuta 2008 – elokuu 2009.


title: Jimmy Kimmel Live!

text: Suomalainen Santeri Ojala on vieraillut ohjelmassa vuonna 2008.


title: Texas Stars

text: Texas Stars on American Hockey League -joukkue. Joukkue on Cedar Parkista, Texasista, ja se perustettiin vuonna 1999.


title: Texas Stars

text: Texas Stars on NHL:ssä pelaavan Dallas Starsin farmijoukkue. Starsin edellinen farmijoukkue Iowa Stars lopetti yhteistyön ja siirtyi Anaheim Ducksin farmijoukkueeksi muuttaen nimensä Iowa Chopsiksi. Kaudella 2008-2009 Dallas Starsilla ei ollut omaa farmijoukkuetta.


title: Kuopion psykiatrian keskus

text: Kuopion psykiatrian keskus on Niiralan kaupunginosassa sijaitseva Kuopion kaupungin ja Pohjois-Savon sairaanhoitopiirin yhteinen aikuispsykiatriaan (20 - 64 v.) keskittynyt kuopiolaisille avomielenterveyspalveluja tarjoava palvelukeskus.


title: Kuopion psykiatrian keskus

text: Tutkimuksiin, kuntoutukseen ja hoitoon hakeudutaan lääkärin lähetteellä (omalääkäri, aiempi hoitopaikka). Hoito on potilaalle maksutonta. Keskuksessa toimii kaksi aluetyöryhmää, eteläinen ja pohjoinen. Keskus myös konsultoi ja kouluttaa alueen terveydenhuollon ammattilaisia. Henkilökuntaa on yhteensä 84.


title: Kuopion psykiatrian keskus

text: Niiralan yksikön lisäksi keskukseen kuuluvat kuntoutusyksikkö Tukiporras Minna Canthin kadulla, nuorten aikuisten kuntoutuskoti Kullervonkadulla ja ryhmäkodit.


Saksalaismielinen vastarintaliike Suomessa oli Moskovan välirauhan solmimisen jälkeen, alkusyksyllä 1944 Lapin sodan aikana natsi-Saksan ja suomalaisen äärioikeiston Suomeen perustama organisaatio, joka valmistautui aseelliseen taisteluun odotettavissa olevan Neuvostoliiton miehityksen varalta. Saksa rahoitti toiminnan ja järjesti tarvittavan koulutuksen. Hanke oli erillään Päämajan upseerien kesällä 1944 laatimista suunnitelmista siirtymisestä sissisotaan ja asekätkennästä. Kun miehitystä ei tapahtunut, järjestön käytännön toiminnaksi muodostui propagointi ja satojen henkilöiden salakuljetus ulos Suomesta. Saksan kukistumisen jälkeen liike ei hajonnut vaan toimi suomalaisvetoisena vielä useita vuosia. Osa liikkeen jäsenistä jäi kiinni, ja 11 tuomittiin maanpetoksesta vuonna 1946.


title: Saksalaismielinen vastarintaliike Suomessa

text: Suomessa oli toiminut jatkosodan ajan kaksi saksalaista tiedustelujärjestöä: SS:n tiedustelupalvelu SD ja Saksan päämajan alainen sotilastiedustelupalvelu Abwehr. SD:n Suomen-organisaation johdossa oli Sturmbannführer (majuri) Alarich Bross, jälkimmäistä johti "Fregattenkapitän" (komentaja) Alexander Cellarius. Helmikuussa 1944 organisaatiot yhdistettiin SD:n alaisuuteen, ja elokuussa Suomen-tiedustelun päälliköksi nimitettiin Bross, jolla oli hyvät suhteet Suomen oikeistopiireihin.


text: Bross sai heti tehtäväkseen muodostaa Suomeen vastarintaliikkeen, joka palvelisi Saksan etuja. Suunnitelma järjestöstä esiteltiin elokuussa 1944 valikoidulle joukolle suomalaisia Brossin koolle kutsumassa kokouksessa, johon osallistuivat muun muassa eversti Ragnar Nordström, everstiluutnantit Carl Lindh ja Johan Fabritius, vuorineuvos Petter Forsström ja tohtori Erkki Osmonsalo. Järjestön organisaatioluonnoksen oli laatinut Brossin apulaisena työskentelevä Aarne Runolinna. Kokouksessa perustettiin Vapaussodan Rintamamiesten Liiton piiriin SD:n kaavailujen mukainen "Vastarintaliike"-ryhmä. Liikkeen johtoon valittiin Carl Lindh.


text: SD:n perustaessa oman vastarintaorganisaationsa Akateemisen Karjala-Seuran puheenjohtaja tohtori Vilho Helanen kehitti samaan aikaan oman suunnitelmansa vastarintaliikkeestä siinä tilanteessa, että Neuvostoliitto miehittäisi Suomen tai maassa nousisi valtaan kommunistien johtama hallitus. Helasen suunnitelma perustui toimimiseen saksalaisten tuella Virosta käsin. Hän esitti suunnitelmansa Tallinnassa 7. syyskuuta 1944 paikalliselle SD:lle, ja mahdollisesti mukana oli myös Cellarius.


text: Suunnitelman mukaan organisaation johto olisi Tallinnassa, ja yhteyskomitea Suomessa hoitaisi viestinnän, kuljetukset ja etappireitit saksalaisten tuella. Laskeutumisalueet saksalaisten lentokoneille ja purkualueet aluksille perustettaisiin ennakolta. Varsinaisen aseellisen toiminnan hoitaisi alueellinen vastarintaliike, jolle aseet saataisiin saksalaisilta ja mahdollisen Suomen armeijan aseistariisunnan yhteydessä. Mahdollisen miehityksen jälkeen ryhdyttäisiin partisaanisotaan iskemällä ensin miehittäjän viesti- ja huoltoyhteyksiin. Vastarinta sitoisi mahdollisimman paljon miehittäjän joukkoja, kunnes nämä vetäytyisivät eristyksiin suuriin kaupunkeihin. Lopullinen tavoite oli vallata koko Suomi ja myös Itä-Karjala.


text: Suunnitelman edellytyksenä oli kuitenkin saksalaisjoukkojen pysyminen Virossa ja Pohjois-Suomessa, mikä teki sen toteuttamisen mahdottomaksi. Pohjois-Suomesta vetäytyminen oli jo alkanut, ja Viron evakuoimiskäskyyn oli enää viikko. Helanen liittyi mukaan SD:n Vastarintaliikkeeseen, johon hänet merkittiin järjestön toiseksi johtajaksi. Hän palasi Suomeen saksalaisella moottoritorpedoveneellä tehtävänään houkutella poliitikkoja liikkeen taakse.


text: SD:n vastarintahanke ei ollut saksalaisten ainoa. 20. vuoristoarmeijakunta komentajanaan Lothar Rendulic esitti 5. syyskuuta 1944 Saksan päämajalle vastarintatoiminnan perustamista. Tilanne oli sen mukaan otollinen aselevon aiheuttaman mielipiteiden jakautumisen takia.


text: SD:llä oli "Vastarintaliikkeen" lisäksi myös muuta salaista toimintaa Suomessa. SD:n luutnantti Hans Seidl ja suomalainen vänrikki Kai Laurell perustivat Pohjois-Suomeen useita radioasemia ja asekätköjä. Asemat pitivät kevääseen 1945 asti yhteyttä Saksan armeijan tiedustelupalvelun Sonderabteilung Lapplandiin (). SD:n Kirkkoniemen-toimiston päällikkö ja Einsatzkommando Finnlandin komentaja Wilhelm Laqua perusti Karesuvantoon radioaseman, joka toimi lokakuun 1944. Myöhemmin asema siirrettiin Ruotsin puolelle, ja yhteyttä pidettiin kuriirien avulla Norjasta. Laqualla oli Norjassa käytössään radio-, posti- ja lentoyhteydet myös Suomeen. Saksalaiset järjestivät myös asekätköjä Pohjois-Suomeen ja rakensivat etappireittejä.


text: SD:n masinoiman Vastarintaliikkeen johtoon oli merkitty Carl Lindh ja Vilho Helanen. Brossin avustaja Aarne Runolinna oli propagandapäällikkö. Yhdysmiehenä toimi toimittaja Karl Jansson, toukokuusta 1945 everstiluutnantti Fabritius. Organisaattorina oli kaukopartiomies Arthur Björklund, myöhemmin luutnantti Seppo Veli Heikkilä. Valtakunnallisesti organisaatio jaettiin kahdeksaan piiriin, joilla jokaisella tuli olla paikallinen johto. Maanalainen toiminta organisoituisi kommunisteilta perityn kolmisolujärjestelmän mukaan.


text: Mukaan toimintaan värvättiin Vapaussodan Rintamamiesten Liiton, Aseveliliiton ja IKL:n jäseniä. Vastarintaliikkeellä oli hyvät yhteydet eri tahoille: Valposta oli mukana useita henkilöitä, esimerkiksi etsivä Urho Rantala ja Norjaan siirtynyt ylietsivä Arvid Ojasti. Valpon edeltäjäorganisaation Etsivän keskuspoliisin entinen päällikkö Arno Anthoni toimi neuvonantajana maanalaisen toiminnan käytännön järjestelyissä. Järjestö piti yhteyttä myös Ruotsiin siirtyneisiin Suomen armeijan upseereihin ja sotilastiedustelun sodanaikaisiin päälliköihin. Mukana olivat entinen tiedustelujohtaja eversti Aladár Paasonen, Pohjois-Suomen tiedustelusta vastannut kaukopartio-osaston johtaja Harri Paarma (ent. Paatsalo) ja toinen kaukopartiojohtaja majuri Pauli Marttina.


text: Lisäksi oli suunnitelmia värvätä mukaan korkea-arvoisia upseereita. Sotilassiiven päälliköksi kaavailtiin kenraaliluutnantti Paavo Talvelaa, kenraalimajuri Kaarlo Heiskasta tai eversti Matti Aarniota.


text: Ruotsiin rakennettiin etappireittejä yhdysmiesverkoston avulla. Kaksi reiteistä kulki maan läpi Norjaan, muut Göteborgin, Malmön ja Trelleborgin satamakaupunkeihin. Etappireittien lisäksi Ruotsin-toiminnan suomalaisella vetäjällä oli apumiehet Tukholmassa, Luulajassa ja Göteborgissa, kaksi kussakin. Vetäjä itse toimi Bodenissa ja oli yhteistyössä Ruotsin sotilastiedustelun kanssa: ruotsalainen "majuri Danielsson" järjesti liikkeelle passeja ja muuta apua. Ruotsin-organisaation yhteydet saksalaisiin hoidettiin joko Saksan sotilasasiamiehen Edmund Salan kautta Tukholmassa tai suoraan Berliiniin. Kuriirina Helsinkiin toimi liikemies Arne Blom.


text: Vastarintaliikkeen toiminnan rahoitus saatiin pääasiassa saksalaisilta. Alkuvaiheen organisointia varten järjestön tiedetään saaneen Cellariukselta 350 000 euroa vastaavan summan (vuoden 2007 rahanarvon mukaan). Myös ainakin laivanvarustaja, eversti Ragnar Nordström ja vuorineuvos Petter Forsström rahoittivat järjestöä ostamalla sen käyttöön moottoriveneitä. Rahoitus Saksasta järjestettiin SD:n majuri Brossin myöntämänä osin suoraan, osin Ruotsiin lähelle Norjan rajaa sijoitetun kätkön avulla, josta suomalaiset saivat Brossin luvalla hakea määräsumman. Kätkön suuruudesta on ristiriitaisia tietoja, erään tiedon mukaan eri maiden valuuttaa olisi ollut yhteensä 65 miljoonan euron arvosta (vuoden 2007 rahanarvon mukaan). Vuonna 1945 kätköstä tiedetään haetun valuuttaa ainakin kahteen otteeseen, yhteensä yli 650 000 euron arvosta.


text: Saksasta ja Ruotsista saatuja aseita, radiolaitteita ja rahaa kätkettiin Närpiöön, Vaasaan, Helsinkiin ja Hämeenlinnaan. Vaasaan oli sijoitettu runsaasti materiaalia eri kätköihin.


text: Saksalaisten poistuttua Etelä-Suomesta syyskuun ensimmäisellä viikolla 1944 Suomen vastarintaliikkeen johtoelimeksi perustettiin "Sonderkommando Nord" (). Osasto oli suoraan Saksan korkeimman turvallisuusorganisaation Valtakunnan pääturvallisuusvirasto RHSA:n päällikön Ernst Kaltenbrunnerin alaisuudessa. Bross nimitettiin osaston esikuntapäälliköksi.


text: Osastolle perustettiin tukikohta Saksan Itämeren puoleiselle rannikolle Usedomin saarelle Saksan laivaston hallussaan pitämään kylpyläkaupunki Heringsdorfiin, jonne Suomessa olleet Saksan tiedusteluelimet siirtyivät. Miehistö saatiin suomalaisista SS-miehistä ja Lapin sodan loikanneista sotavangeista. Yhteydenpito Suomeen hoidettiin radioviesteillä ja sukellusveneillä. Yhteydenpito suomalaisiin toimi ainakin huhtikuuhun 1945, vaikkakin vastarintaliikkeen johto oli jo tuolloin irtautumassa saksalaisohjauksesta. Saksan sotavoimat antautuivat 8. toukokuuta 1945.


text: Sonderkommando Nord aloitti helmikuussa 1945 Heringsdorfissa suomalaisten kouluttamisen tiedustelutehtäviin. Ensimmäisellä kurssilla annettiin sähkötys- ja salakirjoituskoulutus noin kymmenelle SS-miehelle. Koulutettavat kursseille saatiin eri tahoilta; mukana oli esimerkiksi Lapin sodan vankileiriltä värvättyjä suomalaisia sotavankeja ja muita vapaaehtoisesti saksalaisten puolelle siirtyneitä. Perusjoukko tuli Norjasta saksalaisten miehittämästä Kongsvingerin linnoituksesta, jossa oli koulutettu suomalaisia SS-miehiä ryhmänjohtajiksi Suomesta saatavalle vapaaehtoisten joukko-osastolle. Kun vapaaehtoisia ei ilmaantunut, lähetettiin ryhmänjohtajat Heringsdorfiin. Lisäksi internoiduista suomalaisista kauppa-aluksista saatiin kursseille kymmenkunta perämiestä ja konemestaria.


text: Majuri Otto Skorzenyn rykmenttiin "Jagdregiment 1" Neustrelitziin muodostettiin 30 suomalaisen SS-miehen joukko-osasto. Osasto oli tarkoitettu koulutettavaksi aseellisiin erikoistehtäviin, mutta koulutusta ei ehditty aloittaa ennen kuin sota jo päättyi. Samaan rykmenttiin pestattiin viestikoulutukseen parikymmentä vapaaehtoista niistä suomalaisnaisista, jotka olivat siirtyneet saksalaisjoukkojen mukana Norjaan ja Saksaan.


text: Koulutettavia ei ehditty lähettää Suomeen ennen sodan päättymistä. Jotkut miehistä lähetettiin Norjaan.


text: Majuri Bross, hänen poliittinen neuvonantajansa Aarne Runolinna ja Cellarius matkustivat tammikuussa 1945 sukellusveneellä Heringsdorfista Suomen rannikolle Kristiinankaupungin edustalle neuvottelemaan vastarintaliikkeen suomalaisen johdon kanssa. 17. tammikuuta alukselle kuljetettiin liikkeen käytännön organisaattori Johan Fabritius ja yhdysmies, toimittaja Karl Jansson. Paikalle kutsutut liikkeen nimelliset johtajat Carl Lindh ja Vilho Helanen eivät saksalaisten harmiksi saapuneet, sillä ilmeisesti Lindh ja Helanen halusivat jo irti tappion edessä olevasta Saksasta.


text: Sukellusveneessä pidettiin neuvottelu, jonka aikana Jansson selosti Suomen tilannetta saksalaisille. Bross esitti, että Suomea varten perustettaisiin pakolaishallitus ja aloitettaisiin sotakorvausteollisuuden sabotaasitoiminta. Pakolaishallituksen johtoon saksalaiset olivat kaavailleet Ruotsiin siirtynyttä professori T. M. Kivimäkeä. Fabritius kieltäytyi molemmista hankkeista, ja lopulta neuvotteluissa päädyttiin hänen kannalleen.


text: Neuvottelun päätyttyä Jansson lähetettiin maihin mukanaan varusteita, rahaa ja pieni määrä aseita. Mukaan lähti Saksasta tuotu tiedustelukoulutuksen saanut Seppo Heikkilä, joka oli entinen Merivoimien Liinahamarin vartioaluksen päällikkö. Heikkilän piti tukea vastarintaliikettä ja raportoida Suomen oloista. Raporttien perusteella päätettäisiin, milloin olisi aika lähettää Saksasta Suomeen erikoiskoulutuksen saaneita joukkoja ja materiaalia. Fabritius jäi sukellusveneeseen matkatakseen Saksaan. Hänellä oli mukanaan saksalaisille selonteko Suomen armeijan uudesta organisaatiosta ja maassa olevista neuvostojoukoista. Veneeseen jäivät myös Suomen päästä mukana tulleet kapteeni Lauri Törni ja vänrikki Solmu Korpela, jotka oli värvätty koulutettavaksi Saksassa vastarintaliikkeen miesten kouluttajiksi.


text: Alus palasi Heringsdorfiin vaikeuksitta, ja Fabritius valmisteli Runolinnan kanssa Sonderkommando Nordin esikuntaa varten muistion Suomen tilanteesta. Hänet kuljetettiin myös Berliiniin esittelemään muistio ensin tohtori Schefferille, sen jälkeen suoraan Kaltenbrunnerille. Heeringsdorfiin palattuaan Fabritius sai pikakoulutuksen laskuvarjohyppyyn, ja 20. helmikuuta hänet pudotettiin Suomeen.


text: Järjestö rakensi Suomeen radioasemaverkoston yhteydenpitoon ja propagointiin. Yhden liikkuvan radioautoaseman lisäksi asemia oli Helsingissä Helvarin radiotehtaalla ja Huopalahdessa, Hämeenlinnassa, Tampereella, Turussa, Vaasassa, Raahen seudulla ja Närpiössä. Tekniseksi asiantuntijaksi värvättiin tanskalainen insinööri Thoralf Kyrre.


text: Merkittävin toimintamuoto oli salakuljettaa eri syistä maasta ulos haluavia Saksaan ja Ruotsiin. Tätä tarkoitusta varten rakennettiin etappiverkosto Suomeen ja perustettiin peiteyritys "Suuri kalastusosuuskunta". Suomessa etappireiteistä huolehti 50–70 miehen merikuljetusorganisaatio. Ruotsissa etappikohde oli Härnösandin pikkukaupunki Länsi-Norlannissa. Suomesta alukset ajettiin kaupungin ympäristön salaisiin lastauspaikkoihin, joissa järjestön vastaanottajat olivat valmiina. Osa kuljetettavista toimitettiin Ruotsiin pohjoisesta Tornionjoen yli. Ruotsin etappiverkoston kautta avautui pääsy ulos Euroopasta.


text: Vastarintaliikkeellä oli Vaasassa Blacknäsissä käytössään kolme suurta kalastaja-alusta, jotka soveltuivat hyvin pakolaisten salakuljetukseen Ruotsiin. Närpiöön perustettiin vastarintaliikkeen tärkein etappipaikka. Närpiöön sijoitettiin peiteyritykselle ostetut moottoriveneet. Alue toimi myös saksalaisten sukellusveneiden lastauspaikkana. Järjestö osti Närpiöstä käyttöönsä omakotitalon, ja majoituskäyttöön saatiin taloja ja maatiloja. Helsingin ja Närpiön välillä kuljetukset hoidettiin kahdella tarkoitusta varten hankitulla autolla.


text: Etappireittien kautta vastarintaliike kuljetti ulos maasta suomalaisia upseereja ja tiedusteluhenkilöstöä, virolaisia ja itäkarjalaisia pakolaisia sekä Saksan kansalaisia. Ruotsiin avustettiin satoja henkilöitä, muun muassa yli sata suomalaisilta paennutta saksalaista sotavankia. Kuljetukset Saksaan tapahtuivat syyskuun 1944 välirikon jälkeen saksalaisilla sukellusveneillä, joilla maasta poistui satoja henkilöitä. Samaan aikaan Organisaatio Odessa toi Saksasta pakolaisia Suomen rannikolle joskus useammallakin sukellusveneellä samaan aikaan. Heidät kuljetettiin etappireittejä pitkin Ruotsiin ja sieltä eteenpäin.


text: Fabritius oli tammi-helmikuisen Saksan-matkansa aikana tullut vakuuttuneeksi siitä, että Saksan tilanne on toivoton eikä apua vastarinnalle Suomessa olisi odotettavissa lupauksista huolimatta. Asiasta keskusteltiin hänen päästyään Suomeen ja todettiin, ettei toiminta Suomessa onnistuisi saksalaisten tuen avulla. Huhtikuun alussa pidettiin kokoukset Lohjalla, Helsingissä ja Tampereella. Saksalaisista haluttiin irtautua kokonaan. Toisaalta pelättiin yhä Neuvostoliiton miehittävän maan, ja toiminnan painopiste keskitettiin suunnitelmille saada mahdollisimman paljon liikkeen kannalta isänmaallisesti ajattelevia henkilöitä salakuljetettua turvaan Ruotsiin. Yhteyttä saksalaisiin pidettiin vielä huhtikuussa 1945.


text: Saksan kukistuttua vastarintaliike jatkoi toimintaansa. Suomea ei miehitetty, joten liikkeen pääorganisaatiota aseellisine alueryhmineen ei pantu täytäntöön. Toiminta keskittyi etappireitteihin. Mahdollisesti organisaatio uudistettiin sotien jälkeen.


text: Vuonna 1948 vastarintaliikkeen edustajat kenraalimajuri evp. Harald Roos ja professori Lauri ”Tahko” Pihkala matkustivat Norjaan tiedustelemaan tukea liikkeelle siinä tapauksessa, että Neuvostoliitto miehittää Suomen. He olivat yhteydessä Norjan maavoimien komentajaan kenraali Olaf Helsetiin ja Yhdysvaltojen Oslon-sotilasasiamieheen. Sotilasasiamies raportoi Yhdysvaltoihin vastarintaliikkeellä olevan 100 000 jalkaväen kevyttä asetta ja joitakin kranaatinheittimiä. Liike olisi valmiina toimintaan kolmen viikon varoitusajalla. Kumpikaan taho ei luvannut tukea suomalaisille.


text: Valpo oli jo varhain vakuuttunut järjestön olemassaolosta. Tammikuussa 1945 paljastui Helvarin radiotehtaan radioasema, ja Valpo pidätti Thoralf Kyrren. Vastarintaliike järjesti Kyrren pakoon Ruotsiin maaliskuussa. Alkuvuonna 1946 Valpo pääsi järjestön jäljille ja pidätti kevään kuluessa järjestön johtohenkilöitä, esimerkiksi Fabritiuksen 12. huhtikuuta. Karl Jansson, Arthur Björklund ja Ragnar Nordström pakenivat Ruotsiin. Maanpetosoikeudenkäynnissä tuomittiin 11 henkilöä, ja pisimmän tuomion, 7 vuotta vankeutta, sai Kyrren pakoon auttanut Sundholm. Sonderkommando Nordissa koulutetut Lauri Törni ja Seppo Heikkilä saivat kuusi vuotta vankeutta, muut lyhyempiä tuomioita. Vastarintaliikkeen käytännön johtajana toiminut Fabritius kuoli tutkintavankeudessa syksyllä 1946 munuaissairauteen ennen tuomiota.


title: Francesco Pesellino

text: Francesco Pesellino (1422 – 29. heinäkuuta 1457) oli italialainen renessanssiajan taidemaalari. Hän tuli firenzeläisestä taiteilijasuvusta. Hänen töitään on gallerioissa ja museoissa useissa maissa.


title: Dana Antal

text: Dana Antal (s. 19. huhtikuuta 1977 Saskatoon) on kanadalainen jääkiekkoilija ja olympiavoittaja. Hän oli mukana Kanadan kultaa voittaneessa joukkueessa Salt Lake Cityn olympialaisissa 2002 ja MM-kisoissa 2001 ja 2004.


title: Jean Lhéritier

text: Jean Lhéritier (n. 1480 – 1551 tai myöhemmin) oli ranskalainen renessanssisäveltäjä. Hän opiskeli Josquin Desprez’n johdolla ja työskenteli pitkään Italian eri kaupungeissa. Hänet tunnetaan pääasiassa moteteistaan.


title: Lorca Deportiva

text: Lorca Deportiva Club de Fútbol on jalkapalloseura Lorcasta Espanjasta. Sen joukkue pelaa Espanjan neljänneksi korkeimmalla sarjatasolla Tercera Divisiónissa. Seuran kotistadion on 8 000 -paikkainen Francisco Artés Carrasco, joka valmistui vuonna 2003.


title: Lorca Deportiva

text: Lorca Deportiva perustettiin talousvaikeuksiin kaatuneen Lorca CF:n tilalle vuonna 2002. Joukkue pelasi ensimmäisellä kaudellaan 2002–2003 Tercera Divisiónissa, ja nousi kauden päätyttyä Segunda División B:hen. Kauden 2004–2005 päätyttyä Lorca nousi Segunda Divisióniin ja pelasi siellä kaksi kautta, kunnes putosi takaisin Segunda B:hen. Vuosina 2004–2006 joukkuetta valmensi sen entinen pelaaja Unai Emery, joka on sittemmin toiminut muun muassa Valencian valmentajana.


title: Jean Mouton

text: Jean Mouton (n. 1459 – 30. lokakuuta 1522) oli renessanssinajan ranskalainen säveltäjä.


title: Jean Mouton

text: Mouton työskenteli pitkään Ranskan hovissa. Häntä suosi myös paavi Leo X, jolle hän sävelsikin musiikkia. Koska säveltäjän tuotanto oli 1500-luvun alussa laajasti julkaistua ja levitettyä, on sitä säilynyt tähän päivään saakka. Teosten joukossa on muun muassa runsaslukuinen määrä motetteja sekä useita messuja, mutta myös chanson-lauluja.


title: Jean Mouton

text: Myös Moutonin pedagogiset ansiot tunnustettiin. Hänen oppilaisiinsa kuului Adrian Willaert.


title: Heinrich Glarean

text: Heinrich Glarean (kesäkuu 1488 Mollis, Glarusin kantoni – 28. maaliskuuta 1563 Freiburg) oli sveitsiläinen musiikkiteoreetikko, runoilija ja humanisti.


title: Heinrich Glarean

text: Opiskeltuaan nuorena perusteellisesti musiikkia hän kirjoittautui Kölnin yliopistoon, jossa hän opiskeli teologiaa, filosofiaa ja matematiikkaa sekä myös musiikkia Siellä hän kirjoitti kuuluisan runon keisari Maksimilian I:n kunniaksi. Vähän myöhemmin hän tapasi Baselissa toisen humanistin, Erasmus Rotterdamilaisen, josta tuli hänen elinikäinen ystävänsä.


title: Heinrich Glarean

text: Ensimmäisen musiikkia koskevan teoksensa "Isagoge in musicen" hän julkaisi vuonna 1516. Siinä hän käsitteli musiikin perustekijöitä, ja todennäköisesti teos oli tarkoitettu opetusta varten. Hänen kuuluisin teoksensa, joka samalla oli yksi kaikkein huomattavimmista musiikin teoriasta renessanssiaikana kirjoitetuista teoksista, oli kuitenkin "Dodecachordon", jonka hän julkaisi Baselissa vuonna 1547. Tämä laaja teos käsittelee musiikin teorian lisäksi myös filosofiaa ja elämäkertoja, ja se sisältää myös 120 kokonaista edellisen sukupolven säveltämää musiikkiteosta, muun muassa Josquin des Prez'n, Johannes Ockeghemin, Jacob Obrechtin ja Heinrich Isaacin teoksista. Kolmiosaisen teoksen alussa käsitellään Boethiusta, joka 500-luvulla oli kirjoittanut laajasti musiikista. Teoksessa johdetaan musikaalisten moodien käyttö laulusta, erityisesti gregoriaanisesta laulusta ja yksiäänisyydestä. Teoksen lopussa käsitellään laajasti moodien mäyttöä moniäänisessä eli polyfonisessa musiikissa.


title: Heinrich Glarean

text: Teoksen "Dodecachordon" nimi tarkoittaa sananmukaisesti 12-kielistä soitinta. Teoksen tärkein merkitys on Glareanin ehdotuksessa, että moodeja eli kirkkosävellajeja oli itse asiassa kaksitoista, ei kahdeksan niin kuin kauan oli oletettu ja kuten vielä Glareanin aikalaisen Pietro Aronin teoksissa sanottiin. Glareanin lisäämät neljä uutta moodia olivat autenttinen ja plagaalinen aiolinen (9. ja 10. moodi) sekä autenttinen ja plagaalinen jooninen moodi (11. ja 12. moodi). Nämä uudet moodit vastasivat mollia ja duuria ja luonnollista mollia, jotka ennen pitkää lähes täysin syrjäyttivät vanhat kirkkosävellajit. Jo Glarean väitti, että jooninen sävellaji oli yksi hänen aikansa säveltäjien eniten käyttämistä.


title: Heinrich Glarean

text: Teoksella oli suunnaton vaikutus. Monet myöhemmät teoreetikot kuten Zarlino hyväksyivät 12 moodia. Nykyisin eroa moodien plagaalisen ja autenttisen muodon välillä ei tosin enää pidetä merkityksellisenä, mikä on vähentänyt moodien lukumäärän kuuteen, mutta muutoin Glareanin selvitystä musikaalisista moodeista pidetään vielä nykyäänkin pätevänä.


title: Heinrich Glarean

text: Glarean saavutti merkittäviä ansioita myös runouden ja maantieteen aloilla.


title: The Kink Kontroversy

text: The Kink Kontroversy on The Kinks -yhtyeen vuonna 1965 julkaistu kolmas studioalbumi. Se sisältää muun muassa singlehitin ”Till the End of the Day” sekä sen B-puolen ”Where Have All the Good Times Gone”.


title: The Kink Kontroversy

text: Yhdysvalloissa "The Kink Kontroversy" julkaistiin erilaisella kannella varustettuna, mutta kappalesisältö oli täysin sama. Italiassa albumi julkaistiin nimellä "United Kinksdom" samalla kappalesisällöllä.A-puoli


title: The Kink Kontroversy

text: B-puoli


title: Suolayrtti

text: Suolayrtti eli punasuolayrtti ("Salicornia europaea") on suolamaiden mehevävartinen kasvi. Euroopassa laji kasvaa merenrantahietikoilla. Suomessa suolayrtti on voimakkaasti harvinaistunut ja se on luonnonsuojeluasetuksessa mainittu uhanalainen kasvilaji.


title: Suolayrtti

text: Yksivuotinen suolayrtti kasvaa 3–15 cm pitkäksi. Sirottavahaarainen varsi on pysty ja möyheä. Lehdet ovat vastakkain, mutta ovat muuntuneet hyvin lyhyiksi, suomumaisiksi vartta ympäröiviksi tupeiksi. Suolayrtin versot ovat usein punertavia. Kukinto on 1–8 cm pitkä, tähkämäinen ja jaokkeinen. Kussakin jaokkeessa kaksi vaatimatonta kolmikukkaista viuhkoa. Möyheän kilpimäinen kehä suojelee kukkia. Suolayrtti kukkii elo-syyskuussa.


title: Suolayrtti

text: Suolayrttiä tavataan Euroopan kaikilla merenrannikoilla Vienanmereltä Välimerelle asti. Sitä tavataan myös Afrikan ja Lähi-idän Välimeren rannikoilla sekä Pohjois-Amerikan itärannikolla. Aasiassa laji on levinnyt laajalle sisämaan aroalueilla. Suomessa suolayrttiä tavataan Ahvenanmaalla, Varsinais-Suomessa ja Pohjanlahden rannoilla Satakunnasta sekä Keski- ja Pohjois-Pohjanmaalta. Laji on voimakkaasti taantunut koko Suomessa ja kanta on pienentynyt 1960-luvun jälkeen yli 60 prosenttia. Esimerkiksi Hailuodossa suolayrtti kasvoi yleisenä vielä 1970-luvulla. Nykyisin Hailuodossa on jäljellä enää kaksi kasvustoa.


title: Suolayrtti

text: Suolayrtti kasvaa hiekkaisten merenrantaniittyjen suolalaikuilla, joissa meriveden haihtuminen tekee maaperän suolaiseksi ja vähäkasviseksi. Tällaisia paikkoija syntyy esimerkiksi maakohoamisen takia taikka voimakkaasta karjanlaidunnuksesta aiheutuneesta rantaniittyjen maanpinnan paljastumisesta, joka lisää veden haihtumista. Rantalaidunnuksen loppuminen ja Itämeren rehevöityminen ovat Suomessa johtaneet suolayrtin kasvupaikkojen nopeaan umpeenkasvamiseen ja lajin harvinaistumiseen.


title: Suolayrtti

text: Suolayrtti luokitellaan suolaisen kasvupaikkansa vuoksi suolakkokasviksi eli halofyytiksi.


title: Suolayrtti

text: Suolayrttiä on aikaisemmin käytetty soodan valmistamiseen. Sitä on myös lisätty salaatteihin.


title: Põhja-Tallinn

text: Põhja-Tallinn (merkitys suomeksi "Pohjois-Tallinna") on Tallinnan kaupunginosa. Kaupunginosalla on oma hallinto. 1. marraskuuta 2007 kaupunginosan väkiluku oli 55 681. Sen pinta-ala on 17,3 km².


title: Põhja-Tallinn

text: Põhja-Tallinn jakautuu 9 asuinalueeseen, jotka ovat Kalamaja, Karjamaa, Kelmiküla, Kopli, Merimetsa, Paljassaare, Pelgulinn, Pelguranna ja Sitsi.


title: Põhja-Tallinn

text: Asukasluvun kehitys vuosina 2003–2015;


title: Põhja-Tallinn

text: Vuoden 2011 väestönlaskennan mukaan Põhja-Tallinnassa oli 53 881 asukasta, joista 26 820 (49,8 %) oli virolaisia, 22 500 (41,8 %) venäläisiä ja 4 455 (8,3 %) muita kansallisuuksia.


title: Grand Ole Opry

text: Grand Ole Opry on yhdysvaltalainen countrymusiikkiohjelma, jota lähettää Nashvillessä, Tennesseessä sijaitseva WSM-radioasema. Ohjelman ensimmäinen lähetys tapahtui 5. lokakuuta 1925 ja se on maansa pitkäikäisin radio-ohjelma.


title: Grand Ole Opry

text: Vuosien varrella lähes kaikki merkittävimmät yhdysvaltalaiset countrymuusikot ovat esiintyneet Grand Ole Opryssa. Heistä mainittakoon muun muassa Hank Williams, Dolly Parton, Garth Brooks, Roy Acuff, Loretta Lynn, Johnny Cash ja Willie Nelson. Myös Elvis Presley on esiintynyt ohjelmassa vuonna 1954.


title: Grand Ole Opry

text: Grand Ole Opry on päässyt Radio Hall of Fameen, sekä NAB Hall of Fameen. Se on myös voittanut Peabody -palkinnon.


title: Unai Expósito

text: Unai Expósito Medina (s. 23. tammikuuta 1980 Barakaldo, Vizcaya) on espanjalainen/baskilainen jalkapalloilija, pelipaikaltaan puolustaja.


title: Unai Expósito

text: Expósito pelaa nykyään Athletic Bilbaossa. Aiemmin hän pelasi CA Osasunassa.


title: Plötzenseen vankila

text: Plötzenseen vankila () on entinen Berliinissä Plötzensee-järven vierellä sijainnut saksalainen vankila. Natsihallinnon aikana se oli erityisen pahamaineinen. Siellä teloitettiin yli 2 500 vankia, muun muassa Adolf Hitleriä vastaan suunnatun Heinäkuun 20. päivän salaliittoon osallistuneita sotilaita ja virkamiehiä.


title: Plötzenseen vankila

text: Vankilan rakentaminen aloitettiin 1868 ja se valmistui 1879. Rakennuksen vaatima alue on yli 25 hehtaaria.


title: Plötzenseen vankila

text: Vuosien 1890–1932 välillä Plötzenseessä teloitettiin 36 murhasta tuomittua. Teloitukset suoritettiin mestauskirveellä vankilan pihalla. Ennen Saksan kansallissosialistisen työväenpuolueen valtaannousua tammikuussa 1933 kuolemaan voitiin tuomita vain murhasta ja raskaimmista rikoksista.


title: Plötzenseen vankila

text: Natsivallan aikana vankilassa teloitettiin 2 891 vankia. Vuoteen 1938 mennessä kuolemaan voitiin tuomita paljon helpommin. Toisen maailmansodan sytyttyä saattoi joutua mestatuksi pienemmistäkin rikkomuksista.


title: Plötzenseen vankila

text: Natsi-Saksan ensimmäisenä kolmena vuotena vankilassa mestattiin 45 ihmistä kirveellä. Lokakuussa 1936 Adolf Hitler hyväksyi oikeusministeri Franz Gürtnerin ehdotuksen, jonka mukaan kuolemanrangaistuksen toimeenpanoissa käytettäisiin giljotiinia. Laite kuljetettiin kaikessa hiljaisuudessa Badenissa olevasta Bruchsalin vankilasta Plötzenseehen. Vuoden 1937 loppuun mennessä uutta konetta oli käytetty 37 kertaa. Seuraavana vuonna vankilassa teloitettujen määrä nousi 56:een ja vuotta myöhemmin 95:een.


title: Plötzenseen vankila

text: Vuoden 1942 teloituskammio varustettiin pitkällä korkealle nostetulla teräskiskolla, johon kiinnitettiin kahdeksan suurta metallista koukkua, joihin puolestaan kiinnitettiin köysi. Näin saatiin giljotiinin lisäksi kahdeksanpaikkainen hirttolava. Ensimmäiset hirtetyt kuuluivat Punainen orkesteri -nimellä tunnettuun natseja vastaan vakoilleeseen maanalaiseen organisaatioon.


title: Plötzenseen vankila

text: Uhreista noin puolet olivat saksalaisia. Tuomiot olivat ankarampia valloitetuilla alueilla, joista tuotiin ihmisiä myös Saksaan tuomittavaksi ja teloitettavaksi. 667 tšekkoslovakialaista, 253 puolalaista ja 245 ranskalaista mestattiin tai hirtettiin Plötzenseessä. Tuomitut olivat suurimmaksi osaksi kansantuomioistuimena tunnetun Volksgerichtshofin tuomitsemia.


title: Plötzenseen vankila

text: Vangeille ei ollut ilmasuojia, joten he joutuivat istumaan selleissään sota-ajan lukuisten pommitusten ajan. Syksyllä 1943 liittoutuneiden ilmapommitus vaurioitti vankilaa. Giljotiini rikkoutui ja neljä vankia onnistui väistämään kuolemantuomion pakenemalla. Jäljelle jääneet eivät olleet onnekkaita, sillä teloituksia kiihdytettiin. Alkusyyskuusta yli 300 hirtettiin. Pelkästään syyskuun 7. ja 8. päivien välisenä yönä 186 hirtettiin kahdeksan hengen ryhmissä. Samana yönä teloitettiin vahingossa kuusi vankia, joiden oikeuskäsittely oli vielä kesken. Kun oikeusministeri Otto Thierack kuuli asiasta, hän järjesti asian salaamisen ja käski jatkaa teloituksia.


title: Plötzenseen vankila

text: Heinäkuun 20. päivän salaliitto yritti kaapata vallan ja murhata Hitlerin. Epäonniseen salaliittoon kuului korkea-arvoisia upseereja ja virkamiehiä. Hitler määräsi kaikki kiinni saadut osallistuneet tuomittavaksi kansantuomioistuimessa ankarimman mukaan. Osa heistä teloitettiin Plötzenseessä ja heidän kuolemansa kuvattiin Hitlerin yksityisesti katsottavaksi.


title: Plötzenseen vankila

text:
Keväällä 1945 teloitettiin vielä joitakin salaliittoon osallistuneita. Muita vankeja vapautettiin ja puna-armeijan vallatessa alueen rakennus oli melkein tyhjä.
Liittoutuneiden käskystä vankila toimi enää vain nuorisovankilana. Vuonna 1951 rakennuksesta tehtiin museo ja muistomerkki natsityrannian aikana murhatuille. Arkkitehti Bruno Grimmek suunnitteli muistomerkin.


title: Face to Face

text: Face to Face on The Kinksin vuonna 1966 julkaistu neljäs studioalbumi Euroopassa, jonka katsotaan samalla aloittaneen yhtyeen ”klassisen kauden”. Albumi oli ensimmäinen laatuaan, joka sisälsi ainoastaan Ray Daviesin kirjoittamia kappaleita, ja lisäksi yhtye käytti levyn tekoon ensimmäistä kertaa kuukausikaupalla aikaa etenkin päällekkäisäänitysten vuoksi. "Face to Facen" tuottamisessa esiintyi ristiriitoja, ja albumi oli viimeinen, jonka tuottaja Shel Talmy yksin tuotti.Dimery 2010, s.88.


title: Face to Face

text: Albumilla yhtyeen tyylilaji siirtyi rhythm and blues -vaikutteisesta rock and rollista lähemmäs pop-tyylistä ilmaisua. Levy on yleiseltä sävyltään synkkä ja se sisältää yhtyeen kotimaassa Britanniassa listaykköseksi nousseen kappaleen ”Sunny Afternoon”.Dimery 2010, s.88. Mukana on myös psykedeelisiä vaikutteita äänitehosteiden muodossa.


title: Face to Face

text:
Levyn psykedeelinen kansikuva ei miellyttänyt Ray Daviesia, joka olisi kirjavien värien sijaan halunnut kannesta albumin materiaalin mukaisesti synkän ja voimakkaan.Dimery 2010, s.88.A-puoli
B-puoli


title: Maailman väestöpäivä

text: Maailman väestöpäivä on Yhdistyneiden kansakuntien UNFPA:n kansainvälinen vuosipäivä, jolloin korostetaan väestönsuunnittelua. Päivää on vietetty vuodesta 1989 lähtien, jolloin Yhdistyneiden kansakuntien kehitysohjelma UNDP suositteli sitä vietettävän vuosittain 11. heinäkuuta.


title: Marja-Liisa Olthuis

text: Marja-Liisa Olthuis (9. elokuuta 1967 Partakko, Inari) on suomensaamelainen kielitieteilijä. Olthuis on väitellyt tohtoriksi inarinsaamen lajinimistä ja kirjoittanut inarinsaamen kieliopin ja sanakirjan. Lisäksi hän on kirjoittanut lasten- ja nuortenkirjoja. Hänen lastenkirjansa Njobžâvääri pessijâšmarkkâneh sai syyskuussa 2008 IBBYn kunniamaininnan, joka myönnettiin IBBYn maailmankongressissa Kööpenhaminassa.


title: Marja-Liisa Olthuis

text: Olthuis väitteli Oulun yliopiston Humanistinen tiedekunnan Giellagas-instituutissa 2007. Väitöskirja oli suomenkielinen (´Inarinsaamen lajinnimet: Lintujen ja sienten kansannimien historiaa ja oppitekoisten uudisnimien muodostuksen metodiikkaa´, Engl. ´Species names in Inari Saami: A history of the popular names of birds and mushrooms and methods for creating new names for species". Väitöskielenä oli inarinsaame.


title: Marja-Liisa Olthuis

text: Olthuis on kehitellyt inarinsaamen kielen elvytykseen tähtäävän täydennyskoulutuksen, jossa kieltä opetetaan kielen siirtymistä ajatellen kriittisille ammattiryhmille: päivähoitajille ja opettajille sekä toimittajille, papeille ja virkamiehille. Koulutuksen jälkeen nämä ammattiryhmät voivat toimia inarinsaameksi ja huolehtia omalta osaltaan siitä, että kieli paremmin siirtyy lasten ja nuorten aktiiviseksi käyttökieleksi. Koulutus on katsottava kiireelliseksi inarinsaamen kielen elvytystoimenpiteeksi, sillä nyt kielikylvetettävien lasten ja nuorten kielitaito on saatava riittävän vahvaksi, jotta he saisivat kielelliset valmiudet siirtää erittäin uhanalaisen vähemmistökielen myöhemmin omille lapsilleen ja näin ollen turvata kielen tulevaisuuden. Koulutuksen toteuttaa Oulun yliopiston Giellagas-instituutti. Koulutus koostuu inarinsaamen alkeis- ja jatkokurssista, perusopinnoista sekä laajasta käytännön harjoittelujaksosta. Lisäksi koulutukseen sisällytetään joitakin kursseja aineopinnoista. Harjoittelussa hyödynnetään inarinsaamelaisia työkohteita, Saamelaisalueen koulutuskeskuksen järjestämiä kulttuurikursseja sekä kieltä hyvin tai erinomaisesti puhuvien tavallisten inarinsaamelaisten kielenpuhujien kielitaitoa. Tavalliset kielenpuhujat toimivat ns. kielimestareina, jotka tukevat oppilaiden saamen kielen oppimisprosessia. Inarinsaamen täydennyskoulutus käynnistyy elokuussa 2009.


title: Marja-Liisa Olthuis

text: Olthuis työskentelee Oulun yliopiston Giellagas-instituutissa saamen kielen lehtorina. Hän toimii myös Anarâškielâ servin puheenjohtajana. Aiemmin hän on työskennellyt Kotimaisten kielten tutkimuskeskuksessa inarinsaamen tutkijana sekä Anarâskielâ servin kielentutkimusryhmän johtajana. Hän on osallistunut inarinsaamen kieliteknologiatyöhön Tromssan yliopiston kieliteknologiayksikössä v. 2015 - 2016.


title: Marja-Liisa Olthuis

text: Olthuisin puoliso on hollantilaissyntyinen Henkjan Olthuis. Heillä on kaksi lasta: Maria Sofia (s. 1996) ja Ester Anne (s. 2004). Marja-Liisa Olthuis puhuu lastensa kanssa inarinsaamea.


title: Feel the Fire

text: Feel the Fire on thrash metal -yhtye Overkillin ensimmäinen studioalbumi vuodelta 1985. Albumin julkaisun myötä yhtye pääsi lämmittelijäksi Megadethin ”Peace Sells” -kiertueelle Yhdysvalloissa ja kiersi myöhemmin Eurooppaa Anthraxin ja Agent Steelin kanssa.


title: Zos Kia Cultus (Here and Beyond)

text: Zos Kia Cultus (Here and Beyond) on puolalaisen metalliyhtye Behemothin vuonna 2002 julkaistu studioalbumi.


title: Zos Kia Cultus (Here and Beyond)

text: Albumi on tyylillisesti jatkoa edelliselle levylle "Thelema.6": itämaiset, Nile-tyyliset vaikutteet sekä erittäin nopea ja tekninen death metal yhdistyvät levyllä jättäen black metal -ainekset hieman vähemmälle huomiolle.


title: Kruunueetterit

text: Kruunueetteri on heterosyklinen yhdiste, joka sisältää useita eetteriryhmiä . Kruunueetterit nimesi Charles J. Pedersen niiden kruunua muistuttavan rakenteen vuoksi. Kruunueetterit voivat sulkea sisäänsä metalli-ioneja erittäin selektiivisesti eli ne sitoutuvat vain tiettyyn ioniin eivätkä muodosta sidosta muiden metalli-ionien kanssa. Yleisimpiä kruunueettereitä voidaan pitää etyleenioksidin oligomeereinä. Kruunueettereitä voidaan käyttää ionoforeina eli ionien kuljettajina esimerkiksi vedestä kloroformiin


title: Kruunueetterit

text: Vuonna 1967 Charles Pedersen, työskennellesään DuPontilla, löysi yksinkertaisen synteesin etsiessään ainetta, joka pystyisi kationien kelaatioon. Hän liitti katekolimolekyylejä toisiinsa hydroksyyliryhmien välityksellä. Yllätyksekseen Pedersen huomasi, että eräs kuusi happiatomia sisältävä rengasmainen sivutuote kykeni muodostamaan vahvan sidoksen kaliumioniin. Myöhemmin Pedersen tutki erityisesti dibentsokruunueettereitä.


title: Kruunueetterit

text: Kruunueetterin happiatomilla on yksi sitoutumaton elektronipari, niillä se muodostaa koordinaatiosidoksen metallikationin kanssa. Selektiivisyys riippuu suuresti kruunueetterin koosta. Mikäli metalli-ioni on säteeltään liian suuri, se ei kykene pääsemään kruunueetterirenkaan sisälle, eikä sidosta muodostu. Vastaavasti liian pieni kationi on liian kaukana happiatomeista eikä tehokas sidoksen muodostaminen onnistu . Kruunueetterit toimivat siis Lewis-emäksinä.


title: Kruunueetterit

text: Bentsokruunueettereissä kruunueetterimolekyyliin on liittynyt yksi tai usein kaksi bentseenirengasta. Bentsokruunueettereitä käytetään muodostamaan komplekseja ioniyhdisteiden kanssa . Bentsokruunueetterit ovat myrkyllisiä .


title: Kruunueetterit

text: Atsakruunueettereissä yksi tai useampi happiatomeista on korvattu typpiatomilla, joka voi muodostaa metalli-ionin kanssa kolme sidosta. Kaksi- ja useampisyklisiä atsakruunueettereitä kutsutaan kryptandeiksi .


title: Kruunueetterit

text: Lariaattisen kruunueetterin runkona on atsakruunu, jonka yhteen typpiatomiin on liittynyt hiilivetyhäntä, jossa on eetteriryhmä. Substraatti muodostaa sidoksen hännän kanssa ja hiilivetyketju taipuessaan asettaa metalli-ionin atsakruunurenkaan sisälle . Yleensä kruunueetterit muodostavat sidoksia pääasiassa alkali- ja maa-alkalimetalli-ionien välillä, mutta lariaattiset kruunueetterit voivat sitoutua myös muidenkin metallien, kuten hopean ja lyijyn, kanssa . Lariaattisten kruunueettereiden häntä voi myös olla vastaanottaa protoneja. Tämä vaikuttaa myös aineen selektiivisyyteen. Lariaattiset kruunueetterit ovat myös huomattavan tehokkaita ionoforeja


title: Tunturikeulankärki

text: Tunturikeulankärki ("Oxytropis lapponica") on Euraasian vuoristoalueilla kasvava hernekasvi. Suomessa laji on rauhoitettu ja sitä tavataan vain yhdellä kasvupaikalla.


title: Tunturikeulankärki

text: Monivuotinen tunturikeulankärki kasvaa 5–15 senttimetriä korkeaksi. Varsi on suikerteleva, tyveltä haarova ja koheneva. Varsi on myötäkarvainen ja varren nivelvälit ovat pitkiä. Lehdet ovat päätöparisia ja parilehdykkäisiä, pareja on 7–10 kappaletta. Lehdykät ovat suikeita. Terttumaisessa kukinnossa on 7–9 violetinsävyistä kukkaa. Palko on mustakarvainen, riippuva ja teräväkärkinen. Tunturikeulankärki kukkii heinä-elokuussa.


title: Tunturikeulankärki

text: Tunturikeulankärki muistuttaa väritykseltään hiukan hiirenvirnaa ("Vicia cracca"), ja muodoltaan idänkeulankärkeä ("O. campestris"). Sen voi sekoittaa tunturikurjenherneeseen ("Astragalus alpinus"), mutta ero näkyy kukkien muodossa: keulankärkien venho eli kahden alimman terälehden muodostama osa on suippo, kurjenherneillä tylppä.


title: Tunturikeulankärki

text: Tunturikeulankärkeä tavataan vuoristoalueilla Euroopassa ja Aasiassa. Euroopassa sitä kasvaa Albaniassa, Pyreneillä, Alpeilla sekä Ruotsin ja Norjan tunturialueella, mihin esiintymään myös Suomen ainoa kasvusto liittyy. Aasiassa lajia tavataan muun muassa Kaukasuksella, Altailla ja Tiibetissä.


title: Tunturikeulankärki

text: Suomessa tunturikeulankärkeä tavataan vain Enontekiön Kilpisjärvellä Käsivarren alueella yhdessä paikassa Mallan luonnonpuistossa.


title: Tunturikeulankärki

text: Suomessa tunturikurjenherne kasvaa alapaljakan paisterinteillä paikoilla, joissa maaperä on kulunut esimerkiksi lumen sulamisvesien takia. Laji on kalkinvaatija. Suomen ainutta esiintymää saattaa uhata kasvupaikan umpeenkasvu.


title: Apostasia

text: Apostasia (, sanoista από "apó", 'kaukana', στάσις "stásis", 'asento') merkitsee julkista uskosta luopumista. Erityisesti ilmausta käytetään kristinuskosta luopumisesta, mutta sillä voidaan viitata myös muista uskonnoista luopumiseen. Uskonnostaan luopunut henkilö on "apostata". Rooman keisari Julianus Apostata (361–363) sai lisänimen, koska hän luopui kristinuskosta ja tutustui kreikkalaisiin filosofioihin ja erityisesti uusplatonismiin.


title: Apostasia

text: Fundamentalismi on Pascal Boyerin mukaan halua säilyttää tietty arvojärjestyksen laji, joka perustuu ajatukseen liittoutumisesta ja jolle luopuruuden helppous on uhka.


title: Apostasia

text: Boyerin mukaan fundamentalistinen väkivalta on toimintaa, jonka tarkoitus on lannistaa mahdollisia luopioita osoittamalla luopuruuden kova hinta. Fundamentalismiin liittyy hänen mukaansa neljä keskeistä piirrettä:


title: Apostasia

text: Koraanin mukaan pakanat ja erityisesti islamin uskosta luopuneet apostaatit ansaitsevat kuoleman. Koraani ei kuitenkaan käske tappamaan uskosta luopuneita, mutta tähän löytyy kehotuksia hadith-kirjallisuudesta.


title: Palonkylä

text: Palonkylä eli Palo on yksi entisen Saloisten kunnan eli Salon vanhimmista kylistä Pohjois-Pohjanmaalla, se on myös maarekisterikylä.


title: Palonkylä

text: Palo perustettiin 1500-luvulla. Aiemmin Palo oli ollut savolahtelaisten huhtamaita. Ensimmäiset palonkyläläiset olivat veljekset Heikki ja Olli Heikinpojat, joiden tilat perustettiin 1540-luvulle mennessä. Heikin tila oli Isoperet ja Ollin tila Ojala. Kolmannen talon kylälle perusti 1560-luvulla Heikin poika Jaakko ja se tunnettiin tietenkin Jaakkolana. Olli Heikinpojan perustama sukutila oli yhtäjaksoisesti saman suvun hallussa 1548 vuodesta 2000-luvulle asti. Äijälän sukutilaa hoiti 15 sukupolvea. Se kuuluu Talousseuran alueen vanhimpiin sukutiloihin. Palo kuului Salon pitäjään 1800-luvun lopun kuntauudistukseen asti, jolloin pitäjä jaettiin kolmeksi kunnaksi. Kuntauudistuksessa Palo siirtyi hetkeksi Salon emäseurakunnan eli Pattijoen alaisuuteen. Vuonna 1912, Raahen-Salon kirkkoherrakuntaa jaettaessa, Palo palasi jälleen osaksi Saloisten kuntaa. Rautaruukin perustamisen jälkeinen aika 1960-1970-luvuilla oli Palonkylällä vilkasta rakentamisen aikaa. Vuonna 1926 perustettiin Palon koulu, joka lakkautettiin 1980-1990-luvulla.


title: Nikolai Bolštšakov

text: Nikolai Bolštšakov (s. 11. toukokuuta 1977 Žakasij) on venäläinen maastohiihtäjä, MM-mitalisti.


title: Nikolai Bolštšakov

text: Bolštšakov saavutti Canmoren nuorten MM-kilpailuista 1997 hopeaa 10 kilometrin perinteisen tyylin kilpailussa. Aikuisten arvokisoissa hän debytoi Lahden MM-kisoissa 2001, jossa hän sijoittui takaa-ajossa 29:nneksi ja vapaan sprintissä 35:nneksi. Salt Lake Cityn olympialaisissa 2002 hän sijoittui viestissä kuudenneksi ja 30 kilometrin vapaan yhteislähdössä seitsemänneksi.


title: Nikolai Bolštšakov

text: Oberstdorfin MM-kilpailuissa 2005 Bolštšakov hiihti ankkuriosuuden Venäjän joukkueessa, joka saavutti pronssia Saksan ja Norjan jälkeen. Kultajoukkue Norja voitti Venäjän noin 20 sekunnin erolla. Joukkueessa hiihtivät hänen lisäkseen Vasili Rotšev, Jevgeni Dementjev ja Nikolai Pankratov. Samoissa kisoissa hän hiihti lisäksi 15 kilometrin vapaalla kahdenneksitoista.


title: Nikolai Bolštšakov

text: Maailmancupissa hän hiihti ensimmäisen kisansa Kavgolovossa 3. tammikuuta 1998. Hän on sijoittunut kahdesti viestikilpailuissa palkintokorokkeelle; hän oli Kuopiossa 27. marraskuuta 2001 kolmas ja samana talvena 16. joulukuutaDavosissa toinen.


title: Alice Connor

text: Alice Connor (s. 2. elokuuta 1990 Buckinghamshire, Englanti) on englantilainen näyttelijä, joka aloitti uransa lapsinäyttelijänä kuusi vuotiaana. Hänet tunnetaan muun muassa elokuvista "Tatuoitu äiti", "Rosvoruhtinas", sekä televisiosarjoista "The New Worst Witch" ja "My Spy Family".


title: Ann Flood

text: Ann Flood (s. 12. marraskuuta 1934) on yhdysvaltalainen näyttelijä. Hän tuli tunnetuksi varsinkin vuodesta 1962 esittämästään Nancy Pollock Karrin roolista televisiosarjassa "The Edge of Night" (1956–1984). Hän esiintyi myös elokuvissa "Mystic Pizza" (1988) ja "The Nostril Picker" (1993).


title: Bite It Like a Bulldog

text: Bite It Like a Bulldog on Lordin single, joka julkaistiin 3. syyskuuta 2008. Se on ensimmäinen singlejulkaisu "Deadache"-albumilta. Kappaleen ovat tehneet Mr. Lordi ja OX. Kappaleesta on tehty myös musiikkivideo, joka julkaistiin 30. syyskuuta 2008. Single nousi julkaisuviikollaan Suomen virallisen singlelistan ykkössijalle.


title: Bite It Like a Bulldog

text: "Bite It Like a Bulldog" sai ensisoittonsa radiossa Radio Rockin iltapäivässä perjantaina 15. elokuuta 2008 kello 15.


title: Bite It Like a Bulldog

text: 27. elokuuta 2008 Lordin jäsenet Awa, Kita ja OX osallistuivat Espoon 550-vuotisjuhliin jakamalla nimikirjoituksia. Nimikirjoituksen hakijoille jaettiin ilmaiseksi rajoitettu erikoispainos singlestä.


title: Bite It Like a Bulldog

text: Single ylitti kultalevyrajan vuonna 2008.


title: SPIT

text: SPIT () eli VoIP-spam tarkoittaa automatisoituja mainospuheluita, palvelunestohyökkäyksiä ja muita haitakkeita IP-puheluissa.


title: SPIT

text: Kuten sähköposti ja muut Internet-palvelut, myös IP-puhelut ovat vaarassa automatisoidulle haittaviestinnälle niiden ilmaisuudesta johtuen. Toistaiseksi haittaviestintä on ollut hyvin vähäistä, vaikka sen torjumiseksi on jo tehty tutkimusta ja muutamia sovelluksia. Teknisesti ottaen tutkimus ja sovellukset ovat kohdistuneet enimmäkseen SIP-protokollaan, joka on tällä hetkellä lupaavin standardi muun muassa IP-puheluyhteyksien luontiin. (Session Initiation Protocol, IETF – Internet Engineering Task Force, RFC 3261)


title: SPIT

text: Ongelma SPIT:n torjumisessa on puheluiden synkroninen luonne. Sähköpostiviestejä on huomattavasti helpompi analysoida etukäteen, koska viesti on kirjoitetussa muodossa, eikä sen tarvitse olla samalla minuutilla käyttäjän luettavissa. Puheluissa sisältöä on kuitenkin vaikea analysoida ilman, että puhelu ohjataan aluksi erilliselle koneelle, joka pyrkii tunnistamaan soittajan ihmiseksi koneen sijaan. Tämä kuitenkin häiritsee jossain määrin oikeita soittajia. Keskeisessä osassa SPIT:n torjumiseksi onkin suunniteltu ns. mustia listoja ja luotettuja kontakteja.


title: Thomas Klauser

text: Thomas Klauser (s. 9. kesäkuuta 1964) on Länsi-Saksaa urallaan edustanut saksalainen mäkihyppääjä, joka kilpaili maailmancup-tasolla vuosina 1979–1991.


title: Thomas Klauser

text: Klauser kilpaili ensimmäisen kerran aikuisten arvokilpailuissa Sarajevon olympialaisissa 1984, jossa hän sijoittui normaalimäessä sijalle 46. Seefeldin MM-kilpailuissa seuraavana vuonna hän sijoittui suurmäessä 28:nneksi ja normaalimäessä 22:nneksi.


title: Thomas Klauser

text: Tauplitz/Bad Mitterndorfin lentomäen MM-kilpailuissa 1986 hän sijoittui kuudenneksi. Oberstdorfin MM-kilpailuissa 1987 hän liiti suurmäessä viidenneksi, normaalimäessä 20:nneksi ja joukkuemäessä kuudenneksi. Calgaryn olympialaisissa 1988 hän sijoittui suurmäessä neljänneksi ja joukkuekisassa kuudenneksi, mutta epäonnistui normaalimäessä ja jäi sijalle 47.


title: Thomas Klauser

text: Lahden MM-kisoissa 1989 Klauser sijoittui normaalimäessä 16:nneksi ja suurmäessä 45:nneksi. Hän oli vielä kahdeksas lentomäen MM-kilpailuissa Vikersundissa 1990. Hän päätti uransa seuraavaan kauteen. Maailmancupin osakilpailuissa hän ylsi viidesti palkintosijalle.


title: My Spy Family

text: My Spy Family on brittiläinen Paul Alexanderin luoma televisiosarja, joka keskittyy Bannonin perheeseen, joilla on vahva salaisen agentin tausta. Perheen vanhemmat Dirk ja Talia olivat nuoruudessaan vihollis vakoojia, mutta rakastuivat ja menivät myöhemmin naimisiin. Nykyään heillä on kolme lasta Spike, Elle ja Boris, jotka ovat vanhempiensa myötä tutustuneet enemmän kuin tarkemmin vakoojien tekniikoihin ja laitteisiin.


title: My Spy Family

text: Sarjaa esitettiin ensi kerran 1. syyskuuta 2007 Britanniassa ja Suomessa maksullisella Cartoon Networkilla 10. tammikuuta 2008.


title: Aarne Hytönen

text: Aarne Jonatan Hytönen (joissakin lähteissä virheellisesti "Aarre Jonatan Hytönen") (20. lokakuuta 1901 Turku – 29. huhtikuuta 1972) oli suomalainen arkkitehti. Hänen tunnetuimpia töitään ovat Helsingissä sijaitsevat Töölön kisahalli ja Olympiaterminaali, jotka hän suunnitteli yhdessä Risto-Veikko Luukkosen kanssa.


title: Aarne Hytönen

text: Hytönen kirjoitti ylioppilaaksi Turun suomalaisesta yhteiskoulusta 1919 ja valmistui diplomiarkkitehdiksi Teknillisestä korkeakoulusta 1928. Opintomatkoja hän teki Skandinaviaan, Saksaan, Ranskaan, Alankomaihin ja Italiaan. Hän työskenteli Helsingin kaupungin rakennustoimiston avustavana arkkitehtina 1927–1937. Vuosina 1937–1959 hänellä oli arkkitehtitoimisto R.-V. Luukkosen kanssa. Vuonna 1942 Hytönen työskenteli Waldhof-yhtiön arkkitehtina Käkisalmessa, 1943–1944 professori Alvar Aallon toimistopäällikkönä, 1946–1947 rakennushallituksen yliarkkitehtina ja 1947–1948 hänellä oli Göteborgissa toimisto yhdessä arkkitehti Gustaf Birch-Lindgrenin kanssa.


title: Ivan Udodov

text: Ivan Vasilevitš Udodov (, s. 20. toukokuuta 1924 – 16. lokakuuta 1981) oli Neuvostoliittoa urallaan edustanut venäläinen painonnostaja.


title: Ivan Udodov

text: Udodovin suurin saavutus on olympiakulta kääpiösarjasta Helsingissä 1952. Hänen punnerrustuloksensa oli 90 kg, tempaustuloksensa 97,5 kg ja työntötuloksensa 127,5 kg. Yhteistuloksellaan 315 kg hän voitti hopealle sijoittuneen Iranin Mahmoud Namdjoun 7,5 kilolla. MM-kilpailuissa hän saavutti kolme mitalia. Hän saavutti höyhensarjassa hopeaa Wienissä 1954 ja Münchenissä 1955. Kääpiösarjassa hän voitti kultaa Tukholmassa 1953 yhteistuloksella 315 kg.


title: Ivan Udodov

text: Udodov painoi vuonna 1945 vain 29 kiloa, sillä hän oli sodan aikana keskitysleirillä. Vapauduttuaan keskitysleiriltä hän ei pystynyt liikkumaan ilman apua. Lääkärit suosittelivat Udodoville urheiluharrastuksen aloittamista.


title: Hadžimurad Akkajev

text: Hadžimurad Magomedovitš Akkajev (s. 27. maaliskuuta 1985 Tyrnyauz) on venäläinen painonnostaja.


title: Hadžimurad Akkajev

text: Akkajev saavutti hopeaa Ateenan olympialaisissa 2004 alle 94-kiloisten sarjassa. Pekingissä 2008 hän saavutti pronssisen mitalin samassa painoluokassa. Venäjän mestaruuden hän on voittanut vuonna 2007 molemmissa nostomuodoissa ja vuonna 2008 yhteistuloksessa. Lisäksi hänellä on lukuisia mitaleita alempien ikäluokkien kansainvälisistä arvokilpailuista.


title: Hadžimurad Akkajev

text: Seuratasolla Akkajev edustaa Venäjän armeijan keskusurheiluseuraa. Hän on 182 senttimetriä pitkä ja painaa 94 kilogrammaa.


title: Risto-Veikko Luukkonen

text: Risto-Veikko Luukkonen (25. kesäkuuta 1902 Mikkeli – 7. syyskuuta 1972 Helsinki) oli suomalainen arkkitehti. Hänen tunnetuimpia töitään ovat Helsingissä sijaitsevat Töölön kisahalli ja Olympiaterminaali, jotka hän suunnitteli yhdessä Aarne Hytösen kanssa, sekä Turun kaupunginteatteri ja konserttitalo.


title: Risto-Veikko Luukkonen

text: Luukkonen kirjoitti ylioppilaaksi suomalaisesta normaalilyseosta 1920 ja valmistui diplomiarkkitehdiksi Teknillisestä korkeakoulusta 1925. Hän teki opintomatkoja Ruotsiin, Skandinaviaan, Keski-Eurooppaan, Neuvostoliittoon ja Yhdysvaltoihin. Luukkonen oli Helsingin kaupungin rakennustoimiston palveluksessa 1925–1935, jonka jälkeen hän perusti arkkitehtitoimiston Aarne Hytösen kanssa vuosiksi 1937–1959. Vuodesta 1959 lähtien hänellä oli oma toimisto.


title: Manuel Alegre

text: Manuel Alegre de Melo Duarte GCL (s. 12. toukokuuta 1936 Águeda) on portugalilainen runoilija ja sosialistipuolueen poliitikko. Hän on ollut tuottelias kirjoittaja, jonka tekstejä on tehty myös lauluiksi.


title: Manuel Alegre

text: Alegre opiskeli Coimbran yliopistossa. Hän joutui hallituksen epäsuosioon avoimesta vastustuksestaan António de Oliveira Salazaria kohtaan johtuen. Hän olikin pitkään ulkomailla; Angolassa ja Algeriassa. Hän palasi Portugaliin neilikkavallankumouksen jälkeen ja pääsi parlamenttiin ensimmäistä kertaa 1975. Hänen kunniakseen on pystytetty Coimbrassa patsas.


title: Manuel Alegre

text: Alegre osallistui tammikuun 2006 presidentinvaaleihin saaden 20,7 % kannatuksen.


title: Liberian lippu

text: Liberian kansallislippu on johdettu Yhdysvaltain lipusta. Se koostuu yhdestätoista poikittaisesta raidasta, joista kuusi on punaisia ja viisi valkoisia, sekä vasemmassa yläkulmassa sijaitsevasta valkoisesta viisisakaraisesta tähdestä, joka on sinisellä taustalla. Yksitoista raitaa symboloivat maan itsenäisyysjulistuksen allekirjoittajia ja punainen ja valkoinen rohkeutta ja moraalista erinomaisuutta. Valkoinen tähti kuvastaa entisten orjien vapautta, valkoinen väri esimerkillisyyttä, punainen rohkeutta ja sininen tausta afrikkalaisen kotimaan edustamista.


title: Liberian lippu

text: Vuonna 1827 Liberian siirtokunnat ottivat itselleen lipun, joka oli johdettu Yhdysvaltain lipusta niin, että tähtikuvion sijalla oli valkoinen risti, joka symboloi siirtomaaseuran kristillistä taustaa. Nykyisen lipun piirsi seitsemän monrovialaisnaisen komitea. Tähti kuvaa kirkkaana loistavaa Liberiaa Afrikan tummansinisellä taivaalla.


title: Marlboro-mies

text: Marlboro-mies on Marlboro-savukemerkin mainoshahmo. Se keksittiin Yhdysvalloissa, jossa Marlboro-miestä käytettiin savukemainoksissa vuosina 1954–1999.


title: Marlboro-mies

text: Marlboro-miehen hahmon kehitteli vuonna 1954 Leo Burnett. Ne ovat karkeita karjapaimenia, jotka esiintyvät luonnossa pelkän savukkeen kanssa. Mainosten alkuperäinen tarkoitus oli lisätä filtterillä varustettujen savukkeiden suosiota. Niitä pidettiin tuohon aikaan usein feminiinisinä. Mainoskampanjaa on usein pidetty yhtenä mainonnan historian parhaista. Cowboy-hahmon lisäksi on ollut muunkin tyyppisiä Marlboro-miehiä, mutta ne eivät ole olleet yhtä suosittuja.


title: Marlboro-mies

text: Vuonna 2006 Allan Lazar, Dan Karlan ja Jeremy Slater laittoivat Marlboro-miehen ykkössijalle kirjassaan "The 101 Most Influential People Who Never Lived" (Vaikutusvaltaisimmat ihmiset, jotka eivät koskaan eläneet).


title: Marlboro-mies

text: Näyttelijä ja kirjailija William Thourlby oli ensimmäinen Marlboro-mies. Muita ovat olleet muun muassa Charley Conerly, Jim Patton, Darrell Winfield, Dick Hammer, Brad Johnson, Bill Dutra, Dean Myers, Robert Norris, Wayne McLaren, David McLean, Buster Hobbs ja Tom Mattox.


title: Marlboro-mies

text: Australialainen George Lazenby, joka näytteli James Bondia elokuvassa Hänen majesteettinsa salaisessa palveluksessa, oli Euroopan Marlboro-mies.


title: Marlboro-mies

text: Ainakin kolme entistä Marlboro-miestä on kuollut tupakoinnin aiheuttamiin sairauksiin. David Millar kuoli keuhkoahtaumatautiin vuonna 1985 ja Wayne McLaren keuhkosyöpään 51-vuotiaana heinäkuussa 1992. David McLean, joka esiintyi monissa televisiomainoksissa ja lehti-ilmoituksissa 1960-luvun alkupuolelta, kuoli myös syöpään 73-vuotiaana vuonna 1995. Vuosina 1978–1981 Marlboro-miestä esittänyt Eric Lawson kuoli keuhkosairauteen tammikuussa 2014 72-vuotiaana.


title: Salonkylä (Saloinen)

text: Salonkylä eli Saloisten kirkonkylä on vuonna 1973 Raaheen liitetyn Saloisten kunnan pääkylä. Saloinen sijaitsee Pohjois-Pohjanmaalla Raahen kaupungin eteläpuolella.


title: Salonkylä (Saloinen)

text: Ensimmäiset asukkaat Salon kylään ovat tulleet ilmeisesti varhaiskeskiajalla. Salo oli tuolloin nimensä mukaisesti suuri salo eli saari, joka oli yhteydessä mantereeseen kapean kannaksen kautta. Salonniemellä oli kaksi kylää, Salo etelärannalla ja Savolahti pohjoisrannalla. Merestä Salo oli kohonnut rautakauden lopulla, jolloin kannasta mantereeseen ei vielä ollut. Esihistoriallisia löytöjä kylältä ei kuitenkaan ole, joten voidaan olettaa asutuksen syntyneen esihistoriallisen ja historiallisen ajan taitteessa, kainulaisaikana. Kylän eteläpuolella sisämaahan työntyi suojainen Salonlahti, joka ulottui Honganmäen tienoille, melkein nykyiselle Saloinen–Vihanti tielle (Malmitielle) asti. Asutus syntyi tälle paikalle ilmeisesti, koska Salonlahti oli suojaisa ja hyvä satamapaikka, lahden suulla sijainneet saaret mm. Kirkkoluoto, Haaksiluoto ja Kuusiluoto suojasivat tuulelta ja merenkäynniltä. Kylän vanhimmat kantatilat Juusola, Hannuksela, Honka, Orava ja Kulju sijaitsivat kaikki alun perin lähellä Salonlahden pohjoisrantaa, Tokola oli hieman kauempana. Nykyisin on ranta siirtynyt jo hyvin kauas näiden talojen luota. Oma seurakunta Saloon perustettiin 1320-luvulla, se oli aluksi Pietarsaaren alainen kappeli. Kirkko oli Kirkkoluodolla, joka sijaitsi Salonlahden suulla. Koska virallinen seurakunta perustettiin 1320-luvulla, täytyy itse kylän asutuksen olla hieman vanhempaa, ilmeisesti kainulaisajalta, sillä kirkkoa tuskin olisi rakennettu vastaperustettuun pikkukylään. Varhaisin nimeltä tunnettu suku Salon kylältä on Torkkelinpoikien ja Fordellien mahtisuku keskiajan lopulta. Heidän tiedetään omistaneen mm. Juusolan ja Hannukselan talot. Varhaisin tieto Salonkylän taloluvusta on vuoden 1548 nokkaveroluettelosta, jonka mukaan taloja oli 13.


title: Salonkylä (Saloinen)

text: Kylän mahtitila on aina ollut Juusola, jonka rakennukset edelleen seisovat jykevinä Juusolanmäellä keskellä kirkonkylää. Jo keskiajan lopulla siitä oli lohkottu Hannuksela. 1600-luvulta alkupuolelta lähtien Juusola toimi myös kestikievarina. 1600-luvulla maa oli kohonnut jo niin paljon, että Salonlahti ulottui enää Hannukselanmäen tienoille, nykyiselle Lahdennevalle, saakka. Kirkkoluoto ja Haaksiluoto olivat kasvaneet yhteen. Salon satama oli jo keskiajalla siirtynyt Satamakankaalle, niemen pohjoisrannalle. Maankohoamisen ja kirkkoveneonnettomuuden johdosta kirkko siirrettiin Kirkkoluodolta nykyiselle paikalle vuonna 1622. 1700-luvulla Salonlahti kuivui kokonaan. 1700-luvun alku oli ison vihan aikaa. Sitä seurasi Salossa 30 vuotta kestänyt suuri kirkkoriita, jonka aikana Salonkylältä yritettiin lakkauttaa kirkko. Vuonna 1783 rakennettiin kirkon viereen nykyinen kellotapuli. Myös pappilan vanhempi rakennus eli väentupa on 1700-luvulta. Pappilan uudempi rakennus tehtiin 1800-luvulla.


title: Salonkylä (Saloinen)

text: 1900-luvun alussa kirkonkylälle rakennettiin kansakoulu. Aiemmin kylältä oli käyty Savolahden kansakoulussa, joka oli yhteinen Pattijokisten kanssa. Loppiaisena vuonna 1930 kesken aamun jumalanpalveluksen tuli tuhosi Saloisten keskiaikaisen puukirkon. Uusi kirkko valmistui vuonna 1932. 1960-1970-luku oli Salonkylällä suurten muutosten aikaa. 1960-luvun alussa perustettiin Rautaruukki, jonka seurauksena aiemmin maatalousvaltainen kylä muuttui nopeasti. Nykyisin iso osa kyläläisistä saa toimeentulonsa joko suoraan tai välillisesti terästehtaalta. 1970-luvulla rakennettiin kirkonkylän viereen Tarpion ja Honganpalon omakotitaloalueet. Myös itse kirkonkylälle rakennettiin runsaasti uusia taloja. Vuonna 1964 perustettiin Saloisten yhteislyseo, joka tunnettiin myöhemmin Oravan yläasteena ja lukiona, koska se oli rakennettu Oravan tilan maille. Nykyisin sen nimenä on Saloisten koulu. Vanhan kansakoulun viereen rakennettiin samoihin aikoihin Myllymäen ala-aste. Vuonna 1973 Saloinen liitettiin Raaheen, minkä seurauksena kaupunki on karsinut kirkonkylän palveluita. 1990-luvulla sekä ala-aste että lukio lakkautettiin. Myös kirjasto koki saman kohtalon, mutta yläaste jatkaa edelleen toimintaansa. 2000-luvun alussa kylältä hävisi myös terveysasema.


title: Matti Nurro

text: Matti Tapani Nurro on suomalainen muusikko. Hänet tunnetaan parhaiten Miljoonasade-yhtyeen kitaristina, vaikka hän on myös säveltänyt ja sovittanut monia yhtyeen kappaleita. Hän on toiminut yli 20 vuotta Miljoonasateen kitaristina. Nykyisin hän myös opettaa Keski-Suomen opistolla Suolahdessa.


title: My Skin Is Cold

text: My Skin Is Cold on norjalaisen black metal -yhtye Satyriconin EP.


title: My Skin Is Cold

text: Se sisältää yhden uuden kappaleen, kaksi remasteroitua kappaletta ja kaksi live-esitystä joilla orkesteri soittaa yhtyeen kanssa.


title: Bertel Roos

text: Bertel Arthur Roos (9. lokakuuta 1893 Rautalampi – 10. lokakuuta 1954) oli suomalainen Venäjän armeijan luutnantti ja Suomen armeijan luutnantti. Hänen vanhempansa olivat konsulentti Aapeli Roos ja Vilhelmiina Hiltunen. Hänet vihittiin avioliittoon vuonna 1919 Priska Laineen kanssa.


title: Bertel Roos

text: Hän kirjoitti ylioppilaaksi Kuopion klassillisesta lyseosta vuonna 1912 ja liittyi Savolaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1913–1914.


title: Bertel Roos

text: Hän ryhtyi sotilaaksi vuoden 1915 alussa ja liittyi vapaaehtoisena Venäjän armeijaan ja suoritti Vladimirin sotakoulun kurssin ja palveli Venäjän armeijaa 50. Siperialaisessa tarkka-ampujarykmentissä, jonka mukana hän otti osaa maailmansotaan ja yleni luutnantiksi.


title: Bertel Roos

text: Venäjän vallankumouksen aikaan hänelle myönnettiin kotiloma armeijasta. Tällä kotilomalla hänelle kerrottiin mahdollisuudesta saada sotilasoppia Saksassa ja näin hän liittyi vapaaehtoisena jääkäripataljoona 27:n täydennysjoukkoon 3. marraskuuta 1917, josta hänet poistettiin 5. tammikuuta 1918.


title: Bertel Roos

text: Hän palasi Suomeen syyskuun alussa vuonna 1918 ja astui 24. lokakuuta 1918 luutnanttina Suomen armeijan palvelukseen ja määrättiin komppanianpäälliköksi Terijoen rajavartiopataljoonaan, josta hänet siirrettiin 17. tammikuuta 1920 samanlaiseen toimeen Käkisalmen läänin rykmenttiin. Armeijasta hän erosi 31. maaliskuuta 1920 ja matkusti sen jälkeen Pohjois-Amerikan Yhdysvaltoihin, jossa on toiminut postivirkailijana. Hänet on haudattu Brooklyniin New Yorkiin Yhdysvaltoihin.


title: Sagas

text: Sagas on metalliyhtye Equilibriumin toinen studioalbumi. Se julkaistiin 27. kesäkuuta 2008 levymerkillä Nuclear Blast Records.


title: Arvo Ahti

text: Arvo Johannes Ahti (1. tammikuuta 1894 Turku – 28. lokakuuta 1931) oli suomalainen jääkäriluutnantti.


title: Arvo Ahti

text: Ahdin vanhemmat olivat kauppamatkustaja Johan Gustaf Ahlgren ja Vilhelmina Nummelin. Hänen puolisonsa oli Signe Adolfina Parviainen. Ahti kävi kahdeksan luokkaa Turun suomalaista reaalilyseota sekä Turun kauppaopiston. Opintojensa jälkeen hän työskenteli konttoristina Turussa, josta hän matkusti opintomatkalle Saksaan vuonna 1914.


title: Arvo Ahti

text: Saksassa Ahti työskenteli Lyypekissä sijaitsevassa Piehl & Fehlingin konttorissa. Ensimmäisen maailmansodan puhjettua matkusti hän takaisin Suomeen ja työskenteli konsuli M. Kramerin agentuuriliikkeen hoitaja Turussa. Ahti oli aikeissa liittyä Jääkäripataljoona 27:ään keväällä 1916, kun santarmit saivat vihiä hänen puuhistaan ja pidättivät hänet 10. toukokuuta 1916 ja toimittivat Katajanokan lääninvankilaan. Katajanokalta hänet kuljetettiin lokakuussa kuulusteluiden jälkeen Spalernajan vankilaan Pietariin. Hän vapautui Spalernajasta Venäjän vallankumouksen alussa 12. maaliskuuta 1917.


title: Arvo Ahti

text: Vankilasta vapauduttuaan hän piti alkuperäisen suunnitelmansa ja liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 10. toukokuuta 1916. Pataljoonan täydennysjoukosta hänet siirrettiin 10. elokuuta 1917 haupitsipatteriin. Ahti suoritti intendenttikurrssin Libaussa vuonna 1917, jonka jälkeen hän työskenteli pataljoonan rahastonhoitajan toimistossa.


title: Arvo Ahti

text: Ahti saapui takaisin Suomeen (Vaasaan) varavääpeliksi ylennettynä jääkärien pääjoukon mukana 2. helmikuuta 1918. Hänet määrättiin Suomen sisällissotaan ensin jääkäritykistön intendentiksi ja Tampereen valtauksen jälkeen suoritetussa tykistön uudelleen järjestelyssä hänet määrättiin 11. huhtikuuta Jääkäritykistöprikaatin intendentiksi. Suomen sisällissodassa hän otti osaa taisteluihin Tampereella ja Viipurissa.


title: Arvo Ahti

text: Ahti erosi puolustusvoimista 7. joulukuuta 1918. Muutaman viikon kuluttua hän otti vastaan Helsingissä Aarno & Lehtinen oy:n agetuuriosaston päällikön tehtävät. Hän teki useita opintomatkoja esimerkiksi Yhdysvaltoihin ja Kanadaan vuonna 1923, Keskuskauppakamarin stipendiaattina Balkanin maihin, Vähään Aasiaan ja Egyptiin hän suoritti opintomatkan vuonna 1925, Ranskaan ja Espanjaan vuonna 1926 ja Italiaan vuonna 1927. Myöhemmin hän perusti oman agentuuriliikkeen.


title: Jalkapallo kesäolympialaisissa 2004

text: Vuoden 2004 kesäolympialaisten jalkapalloturnaus alkoi 11. elokuuta (kaksi päivää ennen avajaisia) ja loppui 28. elokuuta. Miesten turnauksen voitti Argentiina häviämättä yhtäkään ottelua tai päästämättä yhtäkään maalia koko turnauksen aikana. Naisten turnauksen voitti Yhdysvallat.


title: Juho Autio

text: Juho (Jussi) Autio (21. lokakuuta 1889 Kaukola – 25. heinäkuuta 1947) oli suomalainen jääkärivänrikki. Hänen vanhempansa olivat vanhempi postinkuljettaja Juho Autio ja Maria Parkkonen ja hänen puolisonsa oli Ellen Maria Inkinen.


title: Juho Autio

text: Hän kävi kansakoulun ja Taistelukoulun kanta-aliupseerikurssin jalkaväkilinjan hän vuonna 1934.


title: Juho Autio

text: Tämä rautatieharjoittelija liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 8. marraskuuta 1915, josta hänet siirrettiin 11. heinäkuuta 1917 pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Juho Autio

text: Hän saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi 4. jääkärirykmentin 8. jääkäripataljoonan konekiväärikomppaniaan. Suomen sisällissodassa hän otti osaa komppaniansa mukana taisteluihin Raudussa ja rajaseudun kahakoissa.


title: Juho Autio

text: Sisällissodan jälkeen hän palveli Suomen Armeijassa samassa joukko-osastossa kuin sodan aikana, josta muodostettiin myöhemmin Jääkäripataljoona N:o 4. Kyseisestä pataljoonasta muodostettiin lopulta Kajaanin sissipataljoona. Hänet komennettiin konekiväärikurssin johtajaksi Lapin 2. rajavartiopataljoonaan 20. lokakuuta 1918, josta hänet komennettiin Itä-Suomen jalkaväkirykmentti N:o 5:een ja sen 2. konekiväärikomppaniaan (myöhemmin Pohjois-Savon rykmentti) 26. tammikuuta 1919. Hän erosi armeijan palveluksesta 1. maaliskuuta 1919 ja liittyi Talin suojeluskuntaan, jossa toimi paikallispäällikkönä 14. kesäkuuta – 1. joulukuuta 1919.


title: Juho Autio

text: Jussi Autio otti osaa heimosotiin Aunuksen retkikunnassa 1. toukokuuta – 31. joulukuuta 1920 aseupseerina retkikunnan ylipäällikön esikunnassa.


title: Juho Autio

text: Aunuksen retkeltä palattuaan hän asettui Salmin rajavartiostoon, jossa toimi ensin sen esikunnan kanslistina ja myöhemmin konekiväärikomppanian päällikkönä. Elokuussa 1923 hänet siirrettiin 3. komppaniaan joukkueenjohtajaksi. 1. huhtikuuta 1926 alkaen hän toimi tarkastavana vääpelinä ja myöhemmin talousvääpelinä.


title: Juho Autio

text: Talvisotaan hän osallistui Kuormastokomppania 81:ssä ja Erillinen Pataljoona 18:ssa osallistuen taisteluihin Laatokan karjalassa. Välirauhan aikana hän palveli Asevaraston 5:n talouspäällikkönä sekä 2. komppanian taloudenhoitajana Rajavartiosto 3:ssa. Jatkosotaan hän osallistui rahastonhoitajana Erillisessä Rajapataljoonassa. Vakinaisesta palveluksesta hän erosi vuonna 1942. Hänet on haudattu Hämeenkyröön.


title: Juho Autio

text: Salmin kunnan taksoituslautakunnan jäsenenä hän toimi vuosina 1929–1940.


title: Karl Thorsten Brunou

text: Karl Thorsten Brunou (10. elokuuta 1894 Helsinki – 17. syyskuuta 1968) oli suomalainen jääkäriluutnantti ja liikemies. Hänen vanhempansa olivat asemapäällikkö Torsten Einar Brunou ja Maria Viktoria Galle. Hänet vihittiin avioliittoon vuonna 1931 Lydia Alastalon kanssa.


title: Karl Thorsten Brunou

text: Hän kirjoitti ylioppilaaksi Iisalmen keskikoulun jatkoluokilta vuonna 1915 ja liittyi Savolaiseen osakuntaan. Hän jatkoi opintojaan Helsingin yliopiston filosofisen tiedekunnan maanviljelystaloudellisella osastolla kevätlukukauden vuonna 1915. Liikealalle perehtymisopintomatkan hän suoritti vuonna 1923 ja se suuntautui Ranskaan, Englantiin ja Tanskaan.


title: Karl Thorsten Brunou

text: Hän keskeytti opintonsa, koska liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan jouluaattona 1916, josta hänet siirrettiin 18. huhtikuuta pataljoonan haupitsipatteriin ja edelleen 4. elokuuta 1917 pataljoonan 4. komppaniaan ja takaisen haupitsipatteriin 30. joulukuuta 1917. Saksassa oloaikanaan hänet komennettiin Suomeen 7. tammikuuta 1916, missä toimi jääkärivärvärinä ja Haaparannassa ja Ruotsin Ylitorniolla vastaanottamassa Saksaan matkaavia jääkäreitä. Saksaan hän palasi 1. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Ekkau-Kekkaussa ja Aa-joella.


title: Karl Thorsten Brunou

text: Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan nuoremmaksi upseeriksi Jääkäritykistön 1. jääkäripatteriin, josta hänet siirrettiin Tampereen valtauksen jälkeen tykistön uudelleenjärjestelyn seurauksena 11. huhtikuuta 1918 Jääkäritykistöprikaatin 1. jääkäripatteriston adjutantiksi. Hän otti osaa taisteluihin Tampereella ja Viipurissa.


title: Karl Thorsten Brunou

text: Suomen sisällissodan jälkeen hän palveli Suomen tykistökoulun adjutanttina ja syksystä 1918 Sotaministeriön tykistötoimistossa. Vuonna 1919 hän oli komennettuna erikoistehtävissä Viroon yhden kuukauden ajaksi. Armeijasta hän erosi 3. lokakuuta 1919. Armeijauran jälkeen hän pääsi R. V. Hoffströmin metsätoimiston palvelukseen ja toimi toimistossa vuoteen 1922 asti. Porissa sijainneen Kalle Ritalan puutavaraliikkeen palvelukseen hän astui vuonna 1922 ja palveli liikettä aina vuoteen 1924 asti, jonka jälkeen hän oli lyhyen ajan liikemiehenä, kunnes vuonna 1926 muutti Yhdysvaltoihin ja siirtyi ravintola-alalle ja alalla hän toimi aina vuoteen 1940 asti, jolloin matkusti Suomeen todistamaan sen kohtalonhetkiä.


title: Karl Thorsten Brunou

text: Jatkosotaan hän liittyi Raahen suojeluskuntapiirin esikuntaan adjutantiksi ja edelleen hänet siirrettiin adjutantiksi Jalkaväenkoulutuskeskus 15:sta, huoltopäällikkönä hän toimi vuodesta 1942 lähtien. Sotien aikana ja jälkeen hän toimi maanviljelijänä Kestilässä vuosina 1941–1946 sekä Kuusjoella vuosina 1947–1968. Henkivakuutusyhtiö Salaman piiritarkastajana hän toimi vuonna 1947. Hän työskenteli H. Brunou Ky:n palveluksessa vuosina 1958–1963.


title: Karl Thorsten Brunou

text: Kestilän kunnanvaltuuston ja verolautakunnan jäsenenä hän toimi vuosina 1944–1945. Hänet on haudattu Kuusjoelle.


title: Bill Pertwee

text: William Desmond Anthony ”Bill” Pertwee (21. heinäkuuta 1926 – 27. toukokuuta 2013) oli brittiläinen näyttelijä. Hän tuli tunnetuksi varsinkin roolistaan William Hodgesina "Ruutiukot"-sarjassa. Hän oli näyttelijä Jon Pertween serkku.


title: Bill Pertwee

text: Pertwee hyväksyttiin Brittiläisen imperiumin ritarikunnan jäseneksi (MBE) vuonna 2007.


title: Brunou

text: Brunou on sukunimi, joka on johdettu etunimestä Bruno. Nimeä ei pidä sekoittaa Brunou-aatelisukuun. Brunou voi tarkoittaa:


title: John Laurie

text: John Paton Laurie (25. maaliskuuta 1897 – 23. kesäkuuta 1980) oli brittiläinen näyttelijä. Hän tuli tunnetuksi varsinkin roolistaan "Ruutiukoissa". Teatterin puolella hän esiintyi Shakespearen näytelmissä. Hänet nähtiin myös Shakespearen näytelmistä tehdyissä elokuvissa sekä mm. Alfred Hitchcockin töissä.


title: John Laurie

text: Syntyjään skotlantilainen Laurie kuoli Englannissa ollessaan 83-vuotias.


title: Olli Heikkinen

text: Olli-Pekka Heikkinen on toiminut Miljoonasade-yhtyeen kosketinsoittajana ja on säveltänyt ja sovittanut sen kappaleita. Hänen tunnetuimmat kappaleensa ovat "506 ikkunaa","Tulkoon rakkaus", "Rakkaus on lihaa".


title: Olli Heikkinen

text:
Heikkinen on soittanut myös tanssiyhtyeessä ja Mestari Orikanto -yhtyeessä, joka voitti humpan suomenmestaruuden.
Heikkinen työskentelee Suomen Akatemian tutkijatohtorina Taideyliopiston Sibelius-Akatemiassa. Tätä aiemmin hän toimi populaari- ja kansanmusiikin lehtorina Tampereen yliopiston musiikintutkimuksen laitoksella ja oli Seinäjokelaisen Rytmimaisterit-hankkeen vastuuopettaja. Heikkisen väitöskirja "Äänitemoodi, äänite musiikillisessa kommunikaatiossa" tarkastettiin Jyväskylän yliopistossa joulukuussa 2009.


title: Närhet

text: Närhet ("Garrulus") on varisten heimoon kuuluva euraasialainen varpuslintusuku. Sukuun kuuluu kolme lajia, joista laajimmalle on levinnyt Suomessakin yleinen närhi ("Garrulus glandarius"):


title: Jalkapallo kesäolympialaisissa 1996

text: Vuoden 1996 kesäolympialaisten jalkapalloturnaus alkoi 20. heinäkuuta ja loppui 3. elokuuta. Miesten turnauksen voitti Nigeria ja naisten turnauksen Yhdysvallat. Otteluita pelattiin Birminghamissa, Washingtonissa, Orlandossa, Miamissa ja Athensissa.


title: ASAP

text: ASAP oli vuonna 1989 toiminut rockyhtye.


title: Preiļin piiri

text: Preiļin piiri () oli yksi Latvian 26 piiristä ja sijaitsi Latgalen alueella. Sen naapuripiirejä olivat Jēkabpilsin piiri, Madonan piiri, Rēzeknen piiri, Krāslavan piiri ja Väinänlinnan piiri. Piirin asukasluku oli 41 479. Latvian piirit lakkautettiin vuonna 2009 Latvian aluehallintouudistuksen yhteydessä.


title: Jalkapallo kesäolympialaisissa 2008

text: Vuoden 2008 kesäolympialaisten jalkapalloturnaus alkoi 6. elokuuta (kaksi päivää ennen avajaisia) ja loppui 23. elokuuta. Miesten turnaus pelattiin alle 23-vuotiaiden joukkueilla, joissa sai olla mukana kolme yli 23-vuotiasta pelaajaa.


title: Rayco Hernández

text: Rayco Hernández (s. 1981) on espanjalainen lentopalloilija, joka pelaa kaudella 2008–2009 Tampereen Isku-Volleyn riveissä Lentopallon SM-liigassa.


title: Rayco Hernández

text: Hernándezin ura lähti käyntiin jo nuorena synnyinmaassaan Espanjassa. Hän nousi jo 19-vuotiaana Espanjan Superliigaan. Hän pelasi kaudet 2001–2003 Asturian riveissä Superliigassa. Kaudella 2003 Hernández vaihtoi huippujoukkue Gran Canarian riveihin, jossa hän eteni aina Euroopan Cupin finaaleihin asti kaudella 2004. Hän edusti Gran Canariaa lopulta kaudet 2003–2008, kunnes teki sopimuksen Tampereen Isku-Volleyn kanssa SM-liigaan.


Nothing Is Easy: Live at the Isle of Wight 1970 on Jethro Tullin livealbumi, joka on nauhoitettu Isle of Wight Festivalilla 1970. Jethro Tull esiintyi päätöspäivänä, toiseksi viimeisenä ennen Jimi Hendrixiä. Esiintyminen on CD:llä mukana kokonaisena lukuun ottamatta editointeja rumpu-, piano- ja huilusooloissa. DVD-julkaisu aiheen tiimoilta julkaistiin 22. maaliskuuta 2005.


title: Women’s International Boxing Association

text: Women's International Boxing Association (WIBA) on kansainvälinen naisammattinyrkkeilyliitto, joka perustettiin vuonna 2000. Liiton puheenjohtaja on Ryan Wissow.


text: Yhteensä 62 maata ja itsehallintoaluetta ovat edustettuina WIBA:ssa: Alankomaat, Argentiina, Aruba, Australia, Barbados, Belgia, Bonaire, Brasilia, Chile, Curaçao, Dominikaaninen tasavalta, Ecuador, Englanti, Espanja, Etelä-Afrikka, Etelä-Korea, Filippiinit, Ghana, Guam, Guatemala, Guyana, Honduras, Israel, Italia, Jamaika, Japani, Kanada, Kenia, Kolumbia, Kongon demokraattinen tasavalta, Mali, Meksiko, Mongolia, Neitsytsaaret, Nicaragua, Nigeria, Panama, Paraguay, Peru, Portugali, Puerto Rico, Puola, Ranskan Guayana, Ruotsi, Saksa, San Marino, Sambia, Sint Maarten, Sveitsi, Tansania, Tanska, Thaimaa, Trinidad ja Tobago, Tšekki, Ukraina, Unkari, Uruguay, Uusi-Seelanti, Valko-Venäjä, Venezuela, Venäjä ja Yhdysvallat.


text: Liiton nykyisiä ja entisiä maailmanmestareita ovat muiden muassa Laila Ali, Jackie Frazier-Lyde, Ann Wolfe, Leatitia Robinson, Gina Guidi, Sumya Anani, Kara Ro, Chevelle Hallback, Marcela Acuña, Ada Velez, Anita Christensen, Melinda Cooper, Jenifer Alcorn, Mary Jo Sanders ja Duda Yankovich.


text: WIBA:n perustivat yhdysvaltalainen Ryan Wissow ja kolumbialainen Luis Bello-Diaz vuonna 2000. Liitto kasvoi nopeasti merkittäväksi kansainväliseksi naisammattinyrkkeilyliitoksi.


title: Vihreä Teatteri

text: Vihreä Teatteri ry perustettiin vuonna 1961 Porin Teatterin näyttelijöiden - Veikko Roslundin, Matti Niemelän, Toivo Kanamäen, Markus Peltosen, Timo Peltosen, Kalervo Vaittisen ja Pertti Mellinin - esitettyä Porin Teatterin lavastajalle, Veli Tuomas-Kettuselle idean perustaa Poriin oma teatterinsa. Vihreän Teatterin perustavassa kokouksessa Tuomas-Kettunen valittiin puheenjohtajaksi.


title: Vihreä Teatteri

text: Vihreän Teatterin toiminnan tarkoituksena on kehittää ja kouluttaa nuoria ja lahjakkaita teatterityöstä kiinnostuneita henkilöitä, sekä edistää teatteriharrastusta ja toteuttaa teatterityötä käytännössä järjestämällä yleisölle tilaisuuden tutustua yhdistyksen aikaansaamiin työnäytteisiin. Tarkoituksen toteuttamiseksi yhdistys järjestää teatteriesityksiä ja lasten ja nuorten sekä aikuisten koulutustoimintaa.


title: Vihreä Teatteri

text: Vihreä Teatteri on yksi Suomen vanhimmista kesäteattereista. Ohjelmistoon kuuluu monipuolisesti niin uusia kuin vanhojakin lasten- ja aikuistennäytelmiä. Teatterin esitystoiminta sijoittuu Kirjurinluodon kesäteatteriin ja koulutus- sekä harjoitustilana käytetään teatterin toimitiloja Keskuskartanossa (Rautatienpuistokatu 2). Toimitiloissa on myös teatterin toimisto. Aulatiloissa järjestetään muun muassa näyttelytoimintaa ja muita tapahtumia.


title: Nathan Englander

text: Nathan Englander (s. 1970 Long Island, New York) on yhdysvaltalainen kirjailija Hänen sai novellikokoelmastaan "For the Relief of Unbearable Urges" tulokaskirjailijalle poikkeuksellisen suuren 350 000 dollarin ennakkopalkkion 2000.


title: Nathan Englander

text: Hänen esikoisromaaninsa Erikoistapausten ministeriö kertoo juutalaispojan katoamisesta Argentiinan 1970-luvun "likaisessa sodassa".